Salaojat ovat terveen talon rakennuspalikka – TS Blogit\n20.8.2018 Kerrostalokyttääjän muistiinpanot\nKesämökillämme uusitaan parhaillaan salaojia – korjaus joka joudutaan usein tekemään myös asuinkerrostaloissa. Varsinkin ennen 1990-lukua rakennetuissa taloissa salaojaongelmat ovat yleisiä. Salaojat voivat olla jo alun perin puutteellisesti tehty tai ne voivat olla tukkeutuneet vuosien varrella.\nTyypillinen salaojaongelma on myös se, että ojia ei ole huollettu eikä tarkastettu ja niiden toiminta on vuosien varrella heikentynyt tukosten ja rikkoutumisten takia. Salaojaputkiin on voinut syntyä painumia tai notkokohtia ja kasvillisuus on voinut tukkia tai liikutella putkia.\nRakennusten ympäri kulkee salaoja, joka estää veden tulon kellaritiloihin ja rakenteisiin ja ehkäisee sitä kautta myös routavahinkoja. Salaoja on maan alla kulkeva rei’itetty putki jota pitkin vesi virtaa poispäin rakennuksesta salaojakaivoon, viemäriin tai ojaan.\nSalaojat ovat talon kunnon ja terveyden kannalta keskeisen tärkeät. Toimiva salaojajärjestelmä pitää rakennuksen pohjarakenteet ja perustukset kuivina. Salaojitus myös estää kosteuden pääsyn rakenteisin alakautta. Mikäli salaojat puuttuvat tai eivät toimi, voi liiallinen vesi päätyä rakenteisiin ja tuoda erilaisia kosteusongelmia.\nMiten salaojien kuntoa voi arvioida?\nSalaojaongelmia voi epäillä esimerkiksi silloin, kun talon sokkelissa on kalkkia, värimuutoksia tai hilseilyä. Jos kellarin ilma on tunkkaista ja kellarissa on kosteutta, voi olla syytä tarkistuttaa salaojat. Samoin silloin, jos sade- ja sulamisvedet jäävät pihassa aina samaan paikkaan ja maa pysyy jatkuvasti märkänä.\nSalaojien toimivuus kannattaa tarkistaa vuosittain. Salaojia voidaan tutkia ns tarkastuskaivojen avulla silmämääräisesti tutkimalla, laskemalla vettä järjestelmään tai kuvaamalla salaojat.\nSisäilmayhdistys suosittelee, että säännöllisten tarkastusten lisäksi salaojat olisi hyvä huoltaa 5-10 vuoden välein. Tällöin salaojat huuhdellaan ja kuivataan ja mahdolliset pumppaamot huolletaan.\nSalaojista kannattaa pitää huolta, ne ovat yksi terveen talon rakennuspalikka. Uponor markkinoi salaojatuotteitaan lauseella ”Terveellä talolla on kuivat jalat” – se on oikein hyvin sanottu.


SuperTrash - Strictly Style by Hanna Väyrynen\nJokunen viikko sitten blogissani vilahti valkoinen bleiseri sini-oranssin asuni kanssa, minkä alkuperästä sain jonkin verran kyselyjä. Valkoinen bleiserini on merkiltään SuperTrash.\nTämä Los Angelesissa perustettu merkki on hollywoodilaisen sosiaaliperhosen Ava Rilyn käsialaa, mutta vasta hollantilaisen muotialan yrittäjän, Olcay Gulsenin, mukaan tulon myötä merkki alkoi nauttimaan maailmanlaajuista suosiota. Tänä päivänä heidän vaatteitaan myydään tuhansissa kohteissa ympäri maailmaa.\nHeidän vaatteitaan voi tilata Suomeenkin merkin omalta nettisivulta, mutta esimerkiksi Asos myy Supertrashia myös.\nPidän itse kovasti tästä valkoisesta bleiseristä. Kaunis puhtaan valkoinen raikastaa ja olkatoppaukset tuovat ryhtiä asuun kuin asuun.\nAlla hieman omia poimintojani SuperTrashin nettikaupan valikoimasta. Että on ihania yksilöitä!\n• 28.03.2011 - 18:53\nEn oo ikinä kuullutkaan, mutta hyvältä näyttää :P\n• 28.03.2011 - 06:04\nEi ole mullekkaan tuttu merkki entuudestaan, mutta tosi hyvältä kyllä näyttää, ja nuo farkkusortsit ois niin mahtavat kesäksi! :) Aika ihana muutes tuo värikäs huivi sen valkosen bleiserin kanssa, sopii hirmusen hyvin yhteen. :)\n• 27.03.2011 - 16:27\nKimble,Moikka! Pitää paikkansa. ensimmäisen salasanani minäkin loin ihan vain html koodeihin tutustumalla ja upotin sen ulkoasuun. Nykyisen koodin on minulle tehnyt ystväväni entinen mies :D Joten ikävä kyllä en osaa neuvoa uusinta tekniikkaani:/ Neuvon siis googletusta. Niin itsekin joskus aikoinaan tein ja toimi hyvin. If I could do it, I know you can!:) Onnea yritykseen!Anonyymi,Voi miten kauniita sanoja! Olen kovin otettu. On minulle kohteliaisuuksista suurin kun joku sanoo että minun pinnallisen blogin kautta minusta ei kuitenkaan saa pinnallista kuvaa. Olen hyvin kiitollinen siitä, että viitsit lukea "rivien välistä":) Kaikki harvoin on tosiaan sitä miltä näyttää;) Kiitos sinulle ihan hirmuisesti piristävistä sanoisa! Toivottavasti saan nauttia seurastasi vielä kauan!:)Anonyymi,Kiitos ihan kauheasti näistä sanoistasi. Ei minussa mitään kadehtimisen arvoista ole. Se että sinä noin asiallisesti ja järkevästi käsittelet mahdollisia kateuden tunteita on itsessään kadehtimisen arvoista! Sinulla on hyvä pää hartioillasi!Vaikka kysymyksesi on äärimmäisen ystävällisesti ja asiallisesti muotoiltu, jätän vastaamatta kysymykseen, sillä olen tietyt rajat itselleni tässä asettanut. Mutta kuten paljastin hetki sitten, aloitin jokin aika sitten sisällön tuottamisen naistenlehteen:) Tavoitteeni pitkällä tähtäimellä on tehdä myös "oman alani" töitä naistenlehtien saralla;) Hyvää viikonloppua!:)\n• 27.03.2011 - 15:59\nEnsimmäiseksi haluan kiittää mahtavasta blogistasi! Sinulla on uskomaton tyylitaju, ja voin myöntää, että toisinaan täällä ruudun toisella puolella podetaan kateutta. :DHaluaisin kysyä, että millä alalla työskentelet? Ei siis tarvitse mitään tiettyä ammattinimikettä kertoa, (eikä muutakaan, jos kysymys on liian henkilökohtainen). :)\n• 27.03.2011 - 15:54\nKauan olen blogiasi lukenut, mutta vasta nyt kommentoin ensimmäistä kertaa. Joten kaikessa yksinkertaisuudessaan – blogisi on huippu! :) Turhaan murehdit sitä, että antaisit itsestäsi pinnallisen kuvan blogin kautta. Ainakin minä olen saanut käsityksen aivan toisenlaisesta ihmisestä! Vaikutat empaattiselta, ystävälliseltä, fiksulta ja reilulta persoonalta, kauneudesta puhumattakaan! :) Eli jatka samaan malliin!\n• 27.03.2011 - 13:35\nMerkki ei ole entuudestaan tuttu mutta kiitos vinkkauksesta, täytyypä tutustua tarkemmin :)Sitten täysin postaukseen liittymätön kysymys. Mikäli muistan oikein on toinen blogisi salasanalla suojattu. Itse olen juuri pistänyt pystyyn blogin kaukana asuvia läheisiä varten, jotta kuvien jakaminen ja elämäni seuraaminen olisi heille näin helpompaa. Koskaan ennen en ole blogannut joten ongelmaksi muodostui nyt tuo blogin salasanan taakse saaminen. Joutuuko tässä alkaa pelaamaan noiden html-koodien kanssa vai hoituuko asian jotenkin helpommin? Yrittänyt olen säätää ja googletella ohjeita mutta ilman tulosta. Näinköhän tässä hyvän idean joutuu kuoppaamaan tämän vastoinkäymisen edessä… Osaatko yhtään auttaa? :)\n• 27.03.2011 - 10:56\nJaana,ai apua, en osaa sanoa?! Mä kokeilin liikeessä takkia päälle ja valitsin sen mukaan sopivan:/Elviira,Voi kiitos kovasti!C,Itseasiassa olen saanut lahjaksi äidiltäni Kiinasta, joten ei siis todellakaan ole aito Chanel ja hintaa on n.2e ehkä? :)Windy,Kiitos kovasti! Se oli lahja äidiltäni Kiinan kujilta. Oli varmaan 2e luokkaa:) eli siis ei aito!:)\n• 27.03.2011 - 09:26\nEi varsinaisesti liity postaukseen, mutta täytyy sanoa, että upea toi sun Chanelin koru yhdessä kuvassa! :) Muistatko yhtään, paljonko tuollaiselle kertyi hintaa?\n• 27.03.2011 - 09:14\nUpea Chanel-riipus! Muistako yhtään mitä hintaluokkaa se oli ja mistä olet sen ostanut?-C\n• 27.03.2011 - 07:11\nEipä ole kyseinen merkki tuttu, mutta todella ihania vaatteita!Bleiseri näyttää todella hyvältä päältäsi!\n• 27.03.2011 - 06:59\nKiitos tästä linkistä. Merkki ei ole entuudestaan ollenkaa ntuttu, muta vaatteethan ovat tosi makeita! Ymmärsinköhän nyt tuon kokomuuntimen oikein…eli suomalainen 36 on SuperTrashin vaatekoko M ?


Tietosuojailmoitus - psykologian ja logopedian harjoitteluasiakkaat | Tampereen korkeakouluyhteisö\nTietosuojailmoitus - psykologian ja logopedian harjoitteluasiakkaat\nPsykologian ja logopedian harjoitteluasiakkaat\nTampereen korkeakouluyhteisössä psykologian ja logopedian opiskelijat harjoittelevat ohjatusti asiakastyöskentelyä osana yliopisto-opintojaan.\nPsykologogian ja logopedian opiskelijat harjoittelevat asiakastyöskentelyä osana yliopisto-opintojaan.\nSeuraavia henkilötietoja käsitellään asiakastyössä: asiakkaan yhteystiedot, alaikäisen asiakkaan huoltajan yhteystiedot, käyntikohtaiset asiakastyössä esille tulevat asiat, tapauskohtaisesti potilasasiakirjat, videokuva ja -ääni, asiakaskäynnin kirjaukset ja yhteenveto. Lisäksi asiakastoiminnassa käsitellään mahdollisia tutkimustuloksia ja arviointilomakkeita. Kirjaukset sisältävät terveyttä koskevia tietoja.\nHenkilötiedot saadaan asiakkaalta itseltään tai asiakkaan huoltajalta, asiakkaan suostumuksella yksityiseltä terveyspalvelun tuottajalta ja lähialueen kuntien sosiaali- ja terveystoimelta.\nTietojasi käsitellään järjestelmissä niihin tarkoituksiin, joihin tiedot on kerätty. Henkilötietoa käsittelevät opintojaksoja suorittava(t) opiskelija(t) ja opiskelijan ohjaaja. Tietoja voidaan käyttää myös tilastointi- ja tutkimustarkoituksiin. Tilastointi- tai tutkimustarkoituksiin käytettävät tiedot tehdään pääsääntöisesti tunnisteettomiksi niin, ettei yksittäinen henkilö ole niistä tunnistettavissa. Tietoja säilytetään asianmukaiset tietoturvavaatimukset huomioiden.\nYksilöohjauksessa syntyneitä harjoitusasiakastietoja säilytetään asiakassuhteen ajan.\nLogopedian opiskelija kirjoittaa alkusuunnitelman, loppupalautteen ja raportin logopedian opintoihin kuuluvasta asiakastyöskentelystä. Näissä kirjallisissa töissä ei ole asiakkaan tunnistetietoja. Kirjalliset työt säilytetään puolivuotta opintojakson päättymisestä. Opintojaksolle osallistuneen asiakkaan yhteystiedot säilytetään asiakkaan luvalla seuraavan harjoittelujakson alkuun saakka tai enintään yhden vuoden ajan.\nPsykologian asiakastiedot hävitetään välittömästi asiakassuhteen päätyttyä. Psykologian opiskelijan raportointitiedot säilytetään puolivuotta opintojakson päättymisestä.\nKenelle luovutamme tietojasi\nAsiakastyössä käsiteltäviä henkilötietoja ei luovuteta.\nAsiakastyössä tehdyt muistiinpanot säilytetään lukitussa tilassa asiakassuhteen ajan. Aineisto on kokonaan salassa pidettävää.\nYhteydenotto henkilötietoihin liittyvissä kysymyksissä\nOikaisua virheellisiin tietoihin voit pyytää korkeakouluyhteisön Psykologian ja logopedian koulutusasiantuntijalta osoitteesta helena.siipo [at] tuni.fi\nTämä tietosuojailmoitus on päivitetty 1.11.2021.


Micus Stephan – ÄÄNIJÄLKIÄ\nStephan Micus: Bold As Light (2010)\n14.11.2020 kaikarmanheimoJätä kommentti\nSaksalainen Stephan Micus on ECM-levymerkin omaperäisimpiä artisteja ja tuotantoonsa nähden melko vähän tunnettu. Vuodesta 1976 asti hän on julkaissut tasaista tahtia levyjä, joissa hän soittaa omaperäistä musiikkia eri maanosien perinnesoittimilla. Yleensä hän käyttää kussakin sävellyksessä yhdestä kolmeen eri soitinta, joiden osuudet hän päällekkäisäänittää itse. Tyylillisesti musiikki istuu hyvin ECM:n uuden musiikin sarjaan, ja se on tuotettu samaan tapaan näennäisen neutraalisti ja improvisaatiomaisesti. Toisaalta musiikin mietiskelevä melodisuus sekä erikoisten soitinyhdistelmien ja kevyesti kaikuisan tilan luoma äänikuva vetoavat myös new age -musiikin kuluttajakuntaan.\nEräät Micusin musiikin ystävät ovat sanoneet miehen tekevän samaa levyä kerta toisensa jälkeen, minkä takia he aina hankkivat luottavaisesti tämän uusimman tuotoksen. Todellisuudessa albumeissa on selviä eroja. Bold As Light (2010) on niistä parhaita. Sillä Micus hyödyntää paljolti aasialaisia puhallinsoittimia. CD-vihkossa oleva lainaus nō-teatterin uudistajalta Zeami Motokiyolta vihjaa, että tässä haetaan tietynlaista ”tyhjän tilan” minimalistista estetiikkaa, josta usein puhutaan perinteisen japanilaisen musiikin yhteydessä. Nō-teatterin keskeinen puhallinsoitin, bambuhuilu nōkan soittaakin mietiskeleviä melodioita albumin kolmessa ”Dance”-kappaleessa. Nimestä huolimatta niiden tahtiin ei jorata, paitsi ehkä kokeellisempaa ja hyvin verkkaista balettia. Japanilaisesta jo-ha-kyū-tempoajattelusta ei näy merkkiäkään, vaan albumilla yleensäkin suositaan pitkää linjaa ja hidasta etenemistä. Nōkanin ääni on rikas ja kimeä, mutta sen ääniala on laaja, mikä sopii perinteisen nō-esityksen ainoalle melodiasoittimelle. Micus myös ylipuhaltamalla hyödyntää sen kykyä loikata ylös joko puolisävelaskeleen verran yli tai alle oktaavin.\nKahdessa tanssissa soitin kuitenkin saa rytmiryhmäkseen hayashi-kokoonpanon rumpujen sijaan kolme sitraa. Vaikka sitran variaatioita riittää Aasiassakin, Micusin soittimet ovat kotoisin toisesta akselivallasta, eli miehen kotiseuduilta Saksasta. Nekin soivat minimaalisesti taustalla helkkyen ja suristen. Kaksi hyvin erilaista musiikkiperinnettä edustavaa soitinta tuodaan yhteen kummallekin vieraaseen melodiseen kontekstiin. Onnistuneesti vieläpä.\nSamalla tavalla ”Golden Ginkgo Tree” yhdistää rohisevan shakuhachin soolomelodiat tansanialaisen kalimban tikittävään säestykseen. Vastaava yhdistelmä on ollut monen new age -levyn peruskauraa, varsinkin sen jälkeen kun soittimet ovat vakiintuneet jokaisen GM-äänimodullin soundivalikoimaan. Tavallaan kyse on kuitenkin myös jazz-sukuisesta improvisaatiosta, vaikka soiton melodiat eivät hyödynnä länsimaisen jazzin kliseitä. Lasketaanhan sekä new agen että maailmanmusiikin yhdeksi perusteokseksi nykyään yhdysvaltalaisen jazzklarinetisti Tony Scottin albumi Music for Zen Meditation and Other Joys (1965), joka syntyi improvisaatioista japanilaisten Hozan Yamamoton (shakuhachi) ja Shinichi Yuizen (koto) kanssa.\n”Flying Swans” esittelee kolmannen japanilaisen puhallinsoittimen, gagaku-hovimusiikissa käytetyn shōn. Näissä suu-uruissa on seitsemäntoista ohutta bambupilliä, joihin puhalletaan yhdestä suukappaleesta. Kummasti vain kaksi pilleistä on vuosisatojen myötä menettänyt vapaalehdykkäkielensä ja sitä myöten vaiennut, mutta kavereita ei ole silti jätetty. Lehdykät synnyttävät kimeän, ylä-äänestä rikkaan soinnin, ja ne soivat sekä sisään- että uloshengityksellä. Siksi Micus luokin shōlla jatkuvan ja nytkähtävästi aaltoilevan ohuen surinan. Valitut sävelet eivät kuitenkaan juuri muistuta gagakun sointuklustereita, vaan Micus käyttää soitinta omaan musiikilliseen ilmaisuunsa, joka pohjautuu pitkälti perinteiseen länsimaiseen äänenkuljetukseen ja mollivoittoiseen sointumaailmaan. Samalla tavoin ovat soittimen kanssa toimineet sellaiset modernit säveltäjät kuin Tōru Takemitsu, Toshio Hosokawa tai Alan Hovhahness. Länsimaisessa populaarimusiikissa sitä ovat hyödyntäneet muun muassa Björk ja Jade Warrior erityisesti Eclipse-albumillaan. Kappaleen jylhän melodian laulaa Micus itse (käytetystä kielestä ei saa selvää) hallitun resonoivalla äänellä, jonka hän kerrostaa moniääniseksi kuoroksi. Itse asiassa seitsemäntoistaääniseksi, ikään kuin hän matkisi säestävän shōn pitkiä surisevia äänilinjoja ja antaisi myös mykille pilleille äänen.\nHän myös lähtee Japanista Laosiin täydentääkseen arsenaaliaan paikallisella perinnesoittimella. Raj nplaim on hmongien pitkänhuiskea poikkihuilu ja tarvittaessa hyvin pärisevä lehdykkäsoitin sekin. Micusin käsissä se kuitenkin pysyy melko hiljaisen hillittynä ja saa selvästi muista soittimista eroavan melodisen profiilin hallitsemillaan kappaleilla. Tämä hyödyntää hieman melankolisen kuuloista modaalista asteikkoa ja jatkuvia helemäisiä käännöskuvioita pitkien nuottien välissä. Musiikilla voi olla tiettyjä yhtymäkohtia hmongien perinnesävelmiin, mutta Micus poikkeaa taas kansanperinteestä, jossa soitinta soitettiin soolona ilman säestystä, päällekkäisäänittämällä sen jopa kahdeksan pillin orkesteriksi.\nAlbumin kymmenen sävellystä jakautuvat siis soitin- ja melodiatyyppiensä mukaisesti eri ryhmiin, joiden sisällä samoja aineksia varioidaan. Mutta eikö tämä ole vain jälkimodernia samplailua tai toisten kulttuurien ainesten napsimista viitekehyksestään halvan eksotiikan nimissä? Ei mielestäni. Micus käyttää soittimia luomaan uutta, omaehtoista musiikkia, eikä pyri vain leikkaamaan ja liimamaan toisen musiikkiperinteen osia niiden historiasta välittämättä. Hänen sävellyksensä eivät melodisesta selkeydestään ja vetoavuudestaan huolimatta myöskään ole pelkää rentouttavaa äänitapettia eksotiikkaa janoaville korville – vaikka varmasti niitä voidaan käyttää tyrmäystippoinakin.\nMicus tosiaan pyrkii kohti maailmanfuusiota sanan aidoimmassa mielessä, ottamaan soittimia ja vaikutteita ympäri maailman ja kehittelemään niiden pohjalta jotain uutta ja yhtenäistä. Bold As Lightillakin soitin- ja vaikuteyhdistelmät alkavat sekoittua loppua kohti. Viimeinen kappale ”Seven Roses” tuo raj nplaimin ja shōn yhteen albumin suurimman kuoron kanssa. Kuoro tarjoaa mieleen jäävimmän hetken tässä kauniissa kappaleessa sukeltamalla ensi kertaa keski- ja korkean rekisterin seremoniallisuudesta bassorekisterin kuolonkorinaan, aivan kuin hyinen vuoristopuro tulvahtaisi ruusujen yli. Siinä on kerrassaan vähäeleistä kauneutta ja samalla albumille kylmäisevä lopetus. Kuin herättämään mahdollisesti turhankin rentoutuneen kuulijan.\n2010, kansanmusiikki, kokeellinen musiikki, Micus Stephan, new age, Saksa, soittimet


Torppa - huvila merenrannalla - Helsingin yhdistys\nEtusivu › Torppa – huvila merenrannalla\nTervetuloa Talosaaren Torpalle!\nValokuva: Kari Hakli, Helsingin kaupungin museo\nTalosaaren Torppa on 1800-luvun puolella rakennettu kaunis puuhuvila Helsingissä, Talosaaren ulkoilualueella. Torppa oli päässyt vuosien saatossa pahasti ränsistymään, kunnes Helsingin luonnonsuojeluyhdistys vuokrasi huvilan Helsingin kaupungilta vuonna 1986. Siitä lähtien Helsy on korjannut ja pitänyt kunnossa Torppaa ja sen pihapiiriä. Helsy myös ylläpitää ulkoilualueen ainoaa puuceetä ja jätepistettä sekä pitää alueen siistinä roskista.\nHelsy järjestää Torpalla kaikille avoimia talkoita ja luontotapahtumia, muun muassa pöllö-, lepakko- ja hyönteisretkiä. Tiedot tapahtumista löydät Helsyn tapahtumakalenterista. Jäsenten on mahdollista yöpyä Torpalla ja lisäksi Torppa on vuokrattavissa yksityistilaisuuksiin.\nIhanteellinen sijainti luonnon tarkkailuun\nTorpan kuistilta avautuu upea näkymä yli ruovikkoisen Torpvikenin, joka on Natura-verkostoon kuuluva lintulahti. Talosaaren luonto on vaihtelevaa: on korkeita kallioita jäkälikköineen ja suopainanteineen, rantakallioita, rantalepikoita, paloaukea, vanhoja laidunmaita ja niittyjä. Alueella on myös kalliojyrkänteitä, joihin muodostuu keväällä jännittäviä pienoisjäätiköitä. Eläimistö on rikasta niin lintujen, nisäkkäiden kuin hyönteistenkin osalta.\nKeväisin Torpan pihapiirissä kasvaa keltavuokkoja, käenrieskoja ja kiurunkannuksia. Alueella pesii monipuolinen linnusto ja keväisin voit aamuin illoin kuunnella mahtavaa lintukonserttia. Varsinkin tikkakanta on alueella runsas: vakituisesti pesii sekä harmaapäätikka että useita palokärkiä ja käpytikkoja. Valkoselkätikka pesi varmuudella vuonna 2010 ja siitä on senkin jälkeen tehty havaintoja ympäri vuoden. Torpvikenillä saalistavat muun muassa ruskosuohaukat ja kalasääski eli sääksi, jonka reviiriin Talosaari kuuluu. Helsy ylläpitää talvisin linturuokintapaikkaa Torpan pihapiirissä ja voit bongata siltä monia maassamme talvehtivia pikkulintuja.\nTorpalla voi järjestää tilaisuuksia ja yöpyä\nTorppa on avoin Helsyn jäsenille ja jäsenet voivat yöpyä Torpalla maksutta. Sovi yöpymisestä aina etukäteen ja tuo omat lakanat tai makuupussit mukana. Saunoakin voit, tosin ilman uintimahdollisuutta. Huomaathan, että maksuttomaan yöpymiseen ei kuulu Torpan tai huoneiden varaaminen kokonaan omaan käyttöösi.\nJos haluat Torpan kokonaan omaan käyttöösi, niin sen voi vuokrata hintaan 70 € / päivä, 100 € / yön yli ja 170 € / kahden yön yli.\nMyös muut järjestöt ja yksityishenkilöt voivat varata Torppaa yksityistilaisuuksiin kuten kokouksiin, työpaikan virkistyspäiväksi, pieniin perhejuhliin, lasten leiritoimintaan tai muuhun tarkoitukseen.\nTorppa on käytettävissä ympärivuotisesti. Yöpymismahdollisuudesta ja tilan varaamisesta voit tiedustella Helsyn järjestösihteeriltä, puh. 050 30 11 633 tai helsy(at)sll.fi\nTorppa on kaksikerroksinen puutalo, jonka etupuolella on suuri, katettu kuisti. Kuistilla voi kuka tahansa retkeilijä viettää taukoa ja vaikkapa pitää sadetta, jos Torpalla ei ole tapahtumaa tai yksityistilaisuutta. Kuistilta voi poimia mukaansa myös uusimman Luonnonsuojelija-lehden.\nTorpan tilat ovat yksinkertaiset ja viehättävän vanhanaikaiset, kuten yli 100-vuotiaalle huvilalle sopiikin. Talo on Helsyn arvoihin sopien sisustettu pitkälti kierrätyshuonekaluilla. Alakerran hirsiseinäisestä eteisaulasta on käynti saliin ja keittiöön. Sali on kodikas olohuone, jonka ikkunasta aukeaa näkymä kuistille ja merenlahden suuntaan. Salissa on myös toimiva tiilitakka ja luontoaiheista luettavaa. Keittiöstä löytyy muutaman hengen istuttava pöytä ja modernin kotikeittiön sijaan se muistuttaa monia varmasti kesämökistä. Keittiö on kuitenkin normaalisti varusteltu eli sieltä löytyvät liesi, jääkaappi, mikro sekä kahvin- ja vedenkeitin ja astioita. Keittiön kautta on kulku takaeteiseen, josta päästään kiertyviä puuportaita pitkin yläkerran makuuhuoneisiin. Lisäksi eteisestä on käynti ulos takapihalle ja Torpan isännän työhuoneeseen.\nYläkerrassa on neljä makuuhuonetta, joista jokaisessa on kaksi sänkyä vaahtomuovipatjoineen. Yhdessä huoneista on kerrossänky. Torpalta löytyy myös lasten matkasänky. Jokaisessa makuuhuoneessa on oma tunnelmansa ja värimaailmansa vanhoine pinkopahviseinineen ja tapetteineen. Huoneista on näkymä ulos eri ilmansuuntiin ja yhdestä voikin siksi tarkkailla vaikka ikkunan kautta lahden lintujen elämää. Kaksi huoneista on hieman isompia, viistokattoisia ja niissä on tilaa majoittua myös lattialla, mikäli yöpyjiä on useita. Nukkumapaikkoja Torpalta löytyykin vähintään kymmenelle hengelle.\nTorpalla on sähköt, mutta sinne ei tule vettä sisälle. Käytössä on kuitenkin aivan pihapiirin tuntumassa oleva kaivo, jonka vesi on sellaisenaan juomakelpoista. Suihkun puuttuessa peseytyminen hoituu tarvittaessa pienessä rantasaunassa. Saunalla on myös pienille lapsille sopiva palju. Uintimahdollisuutta pihapiiristä ei kuitenkaan rantaruovikon vuoksi ole, mutta muutaman kymmenen metrin päässä niemenkärjessä, vanhan kivilaiturin luona, on mahdollista käydä omalla vastuullaan pulahtamassa mereen. Sisä-wc:n sijaan käytössä on metsän siimeksessä oleva ulkohuussi ja pikkulapsille potta. Puucee löytyy Torpan takaa ylempää mäen rinteestä ja se on ulkoilualueen ainoana kaikkien retkeilijöidenkin käytettävissä.\nRetkeilijät voivat käyttää pihalla olevan nuotiopaikan pöytää ja penkkejä, jos Torpalla ei ole tilaisuutta tai seuruetta. Myös nuotiopaikkaa ja pallogrilliä saa käyttää, kunhan retkellä mukana kulkevat omat puut tai hiilet. Pihapiirissä on myös roskis, ulkoilualueen ainoana jätepisteenä. Kaikkien käytettävissä on myös vanhanajan tahko, ainoa oikea väline kirveen teroittamiseen. Lue lisää Helsyn tahkosta.\nTorppaa ja sen pihapiiriä ylläpitää Helsyn aktiivien muodostama Torpparyhmä Torpan isännän johdolla. Isännän ollessa paikalla, kannattaa häneltä kysellä myös vaikkapa talon mielenkiintoisesta historiasta, johon liittyy mm jatkosodan aikaisia tapahtumia.\nBussit: 831 Itäkeskus–Landbo, 841 Itäkeskus–Nikkilä, 842 Itäkeskus–Eriksnäs ja 844 Itäkeskus–Taasjärvi. Poistu Uuden Porvoontien Talosaarentien pysäkillä (5007). Katso aikataulut Reittioppaasta (www.reittiopas.fi) ja anna osoitteeksi ”Talosaarentie, Helsinki”. Kävelymatka bussipysäkiltä Talosaaren ulkoilualueen alkuun Husön ratsastuskeskukselle on noin 2,8 km. Sieltä Torpalle on noin 700 m.\nKouluvuoden aikana lähemmäs pääsee arkipäivisin bussilla 839K. Jää bussista pysäkillä Talosaarentie (H5027).\nAutot: Suosittelemme toki saapumaan paikalle ympäristöystävällisesti julkisilla tai polkupyörällä, mutta mikäli auto on tarpeen, niin lähin parkkipaikka on Husön ratsastuskeskuksella (Talosaarentie 280). Ratsastuskeskuksen jälkeen tie on suljettu puomilla, jonka avaamisesta on sovittava erikseen. Parkkipaikalta on matkaa Torpalle noin 700 metriä.\nValokuvat erikseen mainittua lukuunottamatta: Helsyn arkisto


Chelsea: Lentokentältä harjoituskeskukseen – nämä asiat Thomas Tuchel on muuttanut – Brittifutis\nEtusivu/Uutiset/Chelsea: Lentokentältä harjoituskeskukseen – nämä asiat Thomas Tuchel on muuttanut\nSeveri Vielma kertoo yksityiskohtaisesti, miten saksalainen on aloittanut Länsi-Lontoossa.\nSe oli oodi opettamiselle.\nOli tammikuinen tiistai-iltapäivä, kun Thomas Tuchel saapui Lontooseen. Tuchel jatkoi valmennustiiminsä kanssa kiireisesti Cobhamin harjoituskeskukseen suoraan lentokentältä. Aika tulevaan Wolves-otteluun oli vähissä. Valmentajan ensimmäinen ottelu Chelsean riveissä alkaisi vain reilun 24 tunnin kuluttua.\nHarjoituskeskus Cobhamiin tullessaan Tuchelilla oli valmennustiimeineen valmis visio siitä, miten joukkue tulisi miehittymään seuraavan päivän Wolves-otteluun. Joukkueen tiistai-illan tuleva kenttäharjoitus oltiin hiottu lentomatkan aikana valmiiksi.\nHarjoituskeskukseen saavuttuaan tiimi pyhitti kaiken aikansa joukkueen sisäiseen toimintaan. Tuchel siirsi seuran tiedotustilaisuuden seuraavalle päivälle saadakseen käyttöönsä kaiken mahdollisen ajan joukkueen valmistamiseen tulevaa ottelua varten.\nTuchelin valmennusryhmä järjesti tiistai-illan aikana joukkueelle kaksi videopalaveria ja yhden kenttäharjoituksen.\nKeskiviikkona 27.1. Stamford Bridgelle asteli päättäväinen ja pelillisesti yhtenäinen joukkue.\nTässä artikkelissa käsittelemme Tuchelin ensimmäisiä ensiaskelia Chelsea-valmentajana sekä sitä, miten joukkueen pelillinen prosessi on lähtenyt käyntiin.\nHeti ottelun alettua katsoja kykeni huomaamaan sen. Pelissä on selkeä rakenne.\nLehdistölle annettujen haastatteluiden sekä Chelsea TV:n videomateriaalin perusteella on mahdollista muodostaa alustava käsitys siitä, miten Tuchel tiimeineen organisoi ensimmäisen iltansa uuden joukkueensa kanssa.\nHyvin pian valmennustiimin saavuttua Cobhamiin Tuchel piti joukkueelle ensimmäisen yhteisen palaverin. Palaverissa valmentaja peräänkuulutti joukkueelleen yhtenäisyyttä sekä muita kollektiivisia arvoja.\nJoukkueen kenttäharjoitusta edeltävässä palaverissa käynnistettiin myös pelillinen prosessi esittämällä tulevan ottelun avauskokoonpano sekä tapa, jolla joukkue tulisi otteluun lähtemään.\nChelsean avauskokoonpano Wolverhamptonia vastaan 27.1.\nPalaverin jälkeen joukkue siirtyi harjoituskentälle yhdessä. Tuchel kävi harjoitusten alun aikana muutamia henkilökohtaisia keskusteluita pelaajien kanssa, jotka eivät olleet mahtuneet avauskokoonpanoon.\nViesti pelaajille oli selkeä: perustelut valinnoille olivat ajan puutteen takia ohuet, mutta joka pelaajalla olisi jatkossa mahdollisuus ansaita pelipaikka itselleen.\nSaksalainen kertoi haastatteluissa jälkikäteen päätyneensä luottamaan joukkueen kokeneempaan ryhmään tehdessään pelaajavalintoja ensimmäiseen otteluun.\nHarjoituksen alkuosioiden jälkeen Chelsea siirtyi 10v0 osioon, jossa käytiin läpi joukkueen pallollista vaihetta.\nPuolesta kenttää käynnistävä harjoitus käynnistyi joukkueen keskuspuolustajilta ja jatkui murtautumisen kautta aina maalintekoon asti.\nKentälle oli tuotu dummy-nukkeja ja keppejä demonstroimaan Wolvesin oletettua 5-2-3 muotoa. Tuchel ohjeisti pelaajien toimintaa, samalla kun apuvalmentaja Zsolt Lőw ohjasi kovaan ääneen joukkueen alimman linjan sijoittumista tilanteenvaihtoja varten.\nHarjoituksen päätteeksi joukkue kävi Tuchelin johdolla vielä kävellen läpi, miten Chelsea tulisi prässäämään tulevan päivän kamppailussa.\nIllalla joukkue kävi yhteisessä palaverissa vielä tarkemmin läpi pelaamisen nyansseja, jonka jälkeen valmennusryhmän pelillinen taustatyö oli tehty.\nChelsea ja Wolves tasasivat lopulta pisteet luvuin 0-0, mutta joukkueen esitys oli vähintäänkin lupauksia herättävä. Kirjoitushetkellä Thomas Tuchelin Chelsea on voittanut seitsemän kymmenestä pelistään häviämättä vielä kertaakaan.\nLampard ja Tuchel\nTarkastellaan aluksi hieman Chelsean menneen kauden esityksiä maaliodottamien avulla. Alla olevasta grafiikasta on havaittavissa Chelsean tehtyjen ja päästettyjen maalien odottamia käynnissä olevalta kaudelta. Data on joukkueen Valioliiga-otteluista ja taulukon taustan sävyero on ajoitettu managerin vaihdokseen.\nChelsean maaliodottama (xG).\nTarkastellessa Chelsean tilastoja käynnissä olevalta kaudelta, voidaan todeta tilastoissa olevan sekä samankaltaisuuksia että eroavaisuuksia.\nFrank Lampardin Chelsea loi maaliodottamaa keskimäärin 1,71 maalia per ottelu Valioliigassa. Thomas Tuchelin alaisuudessa joukkue on jatkanut pitkälti samaan tahtia, luoden maaliodottamaa 1,6 maalia ottelua kohden.\nIsoin ero managerien välillä on toistaiseksi ollut päästettyjen maalien odottamissa. Lampardin Chelsea päästi keskimäärin yhden maalin jokaisessa pelaamassaan ottelussa. Tuchelin aikakaudella joukkueen päästettyjen maalien odottama on taas tippunut 0,47 maaliin per ottelu.\nTuchelin Chelsean peliesityksiä on leimannut vahva halu kontrolloida palloa. Ennen Liverpool-ottelua joukkue oli pitänyt palloa keskimäärin 68 % otteluidensa peliajasta. Joukkueen Liverpool-ottelu oli toistaiseksi ainoa Tuchelin alaisuudessa, jossa Chelsea hallitsi palloa vastustajaansa vähemmän.\nThomas Tuchelin Chelsea on aloittanut toistaiseksi joka ottelunsa kolmen pelaajan puolustuslinjalla ja kahdella keskikentän pohjapelaajalla puolustuslinjan edessä.\nAlimpien linjojen 3-2 rakenne mahdollistaa automaationa Chelsean pelinavaamiseen jatkuvat diagonaaliset syöttökulmat, joita saksalainen joukkueeltaan myös vaatii.\nDiagonaalisuuden periaate on yksi Tuchelin valmentamisen perusperiaatteista. Periaate on myös selkeästi nähtävissä Chelsean pelaamisessa.\nChelsean syöttöverkosto vs Southampton 20.2.\nValmentaja on aiemmin julkisuudessa käsitellyt valmennusmetodiaan sekä erilaisia käytännön tapoja, joilla saksalainen pyrkii saamaan aikaan joukkueensa pelaamisessa haluamaansa toimintaa.\n”We’re working in conditions basing on hundreds of repeats, but never on reproducing”. Brilliant example of why adapting the conditions of training session, we can ’push’ the players to find the solutions we think is the best at specific moment – Thomas Tuchel /@slawekmorawski pic.twitter.com/WDtvNEKOa7\n— Mindfootballness (@mfbnvideos) July 20, 2019\nChelsean keskikentän pohjapelaajat liikkuvat pelintekoalueella lähellä toisiaan ja toimivat jatkuvassa yhteistyössä alimman kolmikon kanssa. Mikäli Chelsean keskuspuolustajia prässätään, pyrkivät pohjapelaajat toimimaan linkkinä vapaan pelaajan löytämiseen.\nChelsean vapaan pelaajan löytäminen.\nTuchelin mukanaan tuoma pallollinen struktuuri sopii keskikentän osalta Chelsean pelaajamateriaalille erittäin hyvin.\nTuchel on onnistunut tunnistamaan Chelsean pelaajamateriaalin soveltuvuuden kahden pohjapelaajan systeemiin. Etenkin Mateo Kovačić yhdessä Jorginhon kanssa ovat muodostaneet pallollisesti toimivan duon toistaiseksi yhdessä pelaamissaan otteluissa.\nKaksikko havainnoi jatkuvasti ympäristöään joukkueensa pitäessä palloa ja mukauttavat omaa toimintaansa laadukkaasti vallitsevaan tilanteeseen.\n26-vuotiaan Kovačićin kyky ohittaa vastustajan linjoja kuljetuksella on ollut arvokas apu Chelsean rakentelulle. Kroatialainen sietää prässiä hyvin ja kykenee säilyttämään pallonhallinnan omalla joukkueella vaikeissakin tilanteissa.\nVastustajien lähelle houkutteleminen ja ohittaminen kuljettamalla ovat toimintoja, jotka luovat aina epätasapainoa vastustajan puolustusorganisaatioon.\nSuurimmassa osassa peleistä Kovačićin vierellä on pelannut ottelukohtaisesti joko Jorginho tai N’Golo Kanté. Pelaajien profiilit sekä vahvuusalueet eroavat hyvin paljon toisistaan ja Tuchel onkin toistaiseksi valinnut aloittavan pohjapelaajan Kovačićin viereen usein ottelun luonteesta riippuen.\nKante vs Jorginho.\nOtteluissa, joissa vastustaja on pyrkinyt agressiivisesti prässäämään Chelseata ylhäältä kenttää, Tuchel on peluuttanut toistaiseksi Kantea Kovačićin vierellä. Jorginho on taas toistaiseksi aloittanut kaikissa otteluissa, joissa vastustajan on tyytynyt puolustavamaan passiivisemmasta blokkipuolustuksesta.\nKanten jatkuva liike sekä kyky dominoida kenttää puolustussuuntaan saattavat muodostua äärimmäisen arvokkaiksi tekijöiksi Chelsean tulevaisuuden menestymisessä.\nTuchelille on myös nostettava hattua siitä, että saksalainen on struktuurin kautta onnistunut piilottamaan useita Jorginhon heikkouksia etenkin puolustussuuntaan.\nChelsealla on ollut ajoittain Tuchelin valmennusprosessin alkuvaiheissa vaikeuksia ohittaa vastustajan ensimmäinen prässilinja. Haaste on esiintynyt selkeimmin niitä joukkueita vastaan, jotka ovat pyrkineet paineistamaan Tuchelin miehistöä ylhäältä asti.\nOngelmat alimman neljänneksen avaamisessa olivat kenties selkeimmin havaittavissa FA Cupin Barnsley-ottelussa. Chelsea oli Barnsleyn hieman heikolla nurmella ajoittain erittäin suurissa ongelmissa kotijoukkueen 5-2-3 prässiä vastaan.\nTuchel muovasi kyseisen ottelun puoliajalla pallollista avaamisvaihetta 4-1-4-1 muotoon. Ensimmäisen linjan numeraalisen ylivoiman ansiosta Chelsea kykeni etenemään kentällä huomattavasti kontrolloidummin toisella jaksolla.\nTiettyjä samoja haasteita on kuitenkin ollut havaittavissa ajoittain myös muissa joukkueen otteluissa.\nAvaaminen oman neljänneksen staattisista tilanteista vaatii usein kolmen pelaajan puolustuslinjan pientä uudelleen organisoimista. Vaihtoehtoja organisointitapoihin on olemassa lähes yhtä paljon kuin valmentajiakin.\nKuten aiemmassa Brittifutis-artikkelissakin käsittelin, Pep Guardiola ratkoo samaa ongelmaa Manchester Cityssä nostamalla Edersonin keskimmäisen keskuspuolustajansa vierelle, laitimmaisten keskuspuolustajien levittäessä tällöin laitakaistoille.\nChelsean lähtötilanteiden organisoinnissa on näkynyt ajoittain samoja elementtejä ilman maalivahdin ylivoiman hyödyntämistä.\nOman neljänneksen staattisissa lähtötilanteissa oikea keskuspuolustaja César Azpilicueta venyttää itsensä yleensä oikealle leveyteen, vasemman laidan wingbackin tiputtaessa täyttämään neljän pelaajan alimman linjan.\nChelsea on saanut suurimpia haasteita avaamisesta jo ratkottua, mutta alimman neljänneksen avaamisessa on silti vielä paljon kohinaa pelaajien sijoittumisessa. Ajoittainen epätietoisuus johtaa vielä liikaa joukkueen kannalta epäedullisiin avaamistilanteisiin.\nEsimerkiksi Manchester United -ottelussa keskimmäisenä keskuspuolustajana pelannut Andreas Christensen peitti monissa avaamistilanteissa sijoittumisellaan edistäviä syöttöjä Chelsean pohjapelaajille.\nPohjapelaajien yläpuolella Chelsean 3-4-2-1 järjestelmässä liikkuvat joukkueen kaksi kymppipaikan pelaajaa. Kymppipaikan pelaajien tehtävänä on joukkueen avaamis- ja rakenteluvaiheessa sijoittua kymppialueelle porrastaen itsensä sivuttaissuunnassa Chelsean pohjapelaajien ulkopuolelle.\nChelsean kympit havainnoivat jatkuvasti pohjapelaajien mahdollisuutta kääntyä, ylläpitäen samalla kylkipeliasentoa ja sopivaa sijoittumista linjojen välissä. Mikäli ylemmässä taskussa päästään kääntymään, pyrähtävät joukkueen wingbackit välittömästi vauhtiin.\nChelsea on ajoittain muovannut otteluiden sisällä yläkolmikkonsa hieman erilaiseen muotoon.\nJoukkueen yläkolmikko on kääntynyt ajoittain otteluiden sisällä pystysuunnassa toisinpäin, jolloin joukkueen formaatio on ollut 3-4-1-2.\nYksinäinen kymppipaikan pelaaja on siirtynyt keskemmälle hyökkääjien venyttäessä samanaikaisesti sivuttaissuunnassa kauemmas toisistaan.\nChelsean ryhmitelmä 3-4-1-2.\nAjoittainen vaihdos 3-4-1-2 muotoon on esiintynyt usein toimivana otteluiden sisäisenä muutoksena. Esimerkiksi Burnley-ottelussa muutos vaikeutti merkittävästi Sean Dychen miehistön pelaamista.\nChelsean keskushyökkääjien sijoittuminen vastustajan keskuspuolustajien ja laitapuolustajien väliin aiheutti Burnleyn puolustuslinjalle suuria vaikeuksia. Hyökkääjien sijoittumisen takia Burnleyn keskuspuolustajat Ben Mee ja James Tarkowski eivät uskaltaneet irrota kymppialueella operoivaan Mason Mountiin.\nTuchelin ryhmässä toistaiseksi loistanut Mount kykeni seurauksena useaan otteeseen kääntymään kymppialueella ja haastamaan Burnleyn viimeisen linjan.\nMurtautumisvaiheessaan Tuchelin Chelsea pyrkii järjestelmällisesti etenemään parhaalle maalien syöttöalueelle eli niin sanotulle assist zonelle. Chelsea pyrkii kyseiselle alueelle edettyään syöttämään matalia palloja maalin eteen.\nAssist zonen rooli maalinteossa on kasvanut merkittävästi edellisen vuosikymmenen aikana. Huippujalkapallon pelillinen evoluutio on alkanut siirtää maalisyöttöjen sijaintia laitakaistoilta kohti välikaistoja ja keskustaa.\nPelillinen muutos joukkueiden maalien tekemisessä ja syöttämisessä perustuu todennäköisyyksiin ja pelin logiikoihin. Maalin tekeminen boksin reunoilta lähtevästä keskityksestä on yleisesti ottaen huomattavasti helpompaa perinteisiin laitakaistakeskityksiin verrattuna.\nMuutosta on jollain tapaa mahdollista verrata koripallon heittovalintojen kehitykseen edellisten vuosikymmenten aikana. Peli kehittyy ja huippuvalmentajien tehtävänä on pysyä kehityksen mukana.\nAssist zonelle pääsemiseen Chelsealla on muutamia avaintoimintoja, jotka toistuvat joukkueen pelaamisessa ottelusta toiseen.\nSuurin osa Chelsean hitaampien hyökkäyksien kautta rakennelluista maalipaikoista perustuu joukkueen nopeaan painopisteen vaihtamiseen. Chelsean struktuuri ja pelaajien sijoittuminen kentällä mahdollistavat pallon sivuttaiskierrättämisen myös vastustajan kenttäpuoliskolla.\nTuchelin joukkue hyödyntää hitaammissa rakenteluissaan paljon painopisteen vaihtamista ylimiehitetyltä alueelta eristykseen.\nVastustaja houkutellaan ylimiehityksen avulla pallon lähelle, jonka jälkeen pelin painopiste vaihdetaan nopeasti sivuttaissuunnassa kentän toiselle puolelle.\nPainottomalle puolelle pyritään usein eristämään joukkueen paras 1v1-ohittaja ja pelaaja pyrkii painopisteen vaihtamisen jälkeen etenemään nopeasti puolustuksen lähimmän tuen puuttuessa.\nChelsea hyödyntää eristämisen konseptia etenkin Callum Hudson-Odoin pelatessa oikealla laidalla. Chelsea houkuttelee vastustajan omalle vasemmalle puolelleen ja pyrkii nopean painopisteen vaihtamisen jälkeen murtautumaan oikealta. Konseptin laadukkaalla hyödyntämiselle Hudson-Odoille saavutetaan monesti ison tilan 1v1-tilanne.\nSamoissa puolenvaihtoa edeltävissä tilanteissa Chelsean painottoman puolen kymppipaikan pelaaja pyrähtää jalan avautuessa vastustajan laitapuolustajan ja keskuspuolustajan välistä selustaan.\nPystyjuoksu painottoman topparin pimeältä puolelta pakottaa vastustajan laitapuolustajan reagoimaan juoksuun. Tästä seuraava pieni, mutta ratkaiseva muutaman metrin kavennus mahdollistaa pitkän diagonaalisyötön suoraan painottoman puolen assist zonelle.\nYksi Chelsean kentän täytön suurimmista hyödyistä on painottoman puolen leveyspelaajan vaikea kontrolloitavuus. Viiden pelaajan ylimmällä linjalla hyökkäävissä joukkueissa kyseisen roolin merkitys hyökkäyspelaamiselle on usein valtava.\nJoukkue pyrkii murtautumaan laita- ja kymppipaikan pelaajiensa kautta hyvin yksinkertaisin toiminnoin. Wingbackin saadessa pallon leveyteen, palloa lähempi kymppipaikan pelaaja tekee valinnan pystyyn juoksemisen tai taskuun pelattavaksi jäämisen väliltä.\nKympin juostessa ylemmästä taskusta pystyyn Chelsean laitapelaaja havainnoi vastustajan reagoimista tilanteeseen ja pyrkii murtautumaan joko pystysyötöllä tai ohittamalla vastustajan kuljettaen keskustaa kohti.\nKympin jäädessä taskuun murtautuminen tapahtuu yleisimmin seinäsyöttöjen ja muiden kombinaatioiden avulla.\nMikäli tarpeeksi edullista murtautumismahdollisuutta ei saavuteta, joukkue liikuttelee pallon sivuttaissuunnassa toiseen laitaan, jossa sama toistuu.\nThomas Tuchelin tähänastisissa lehdistötilaisuuksissa on noussut monta kertaa esiin ”half-chances” eli puolikkaat maalipaikat. Joukkue kykenee usein vaivattomasti säilyttämään pallonhallinnan ylempänä kenttää, mutta murtautumistoiminnan laadussa suhteessa pallonhallinnan määrään on vielä hiottavaa.\nYhtä pelin vaiheen toimivuutta on kuitenkin mahdoton tarkastella täysin eristyksissä. Joukkueen murtautumistoimintaa ei voida käsitellä tyhjiössä ottamatta samalla huomioon joukkueen puolustuspelaamista.\nChelsean pelaajien sijoittuminen joukkueen hyökätessä ylläpitää samanaikaisesti valmiutta puolustaa vastustajan vastahyökkäyksiä.\nJoukkueen tahtotila ylläpitää jatkuvasti vahva puolustusvalmius johtaa usein siihen, että alakerran 3-2-rakenne säilyy suhteellisen stabiilina vielä joukkueen edetessä viimeiselle kolmannekselle asti.\nChelsean pohjapelaajat nostavat hyökkäyksien mukana, mutta eivät varsinaisesti osallistu väli- ja laitakaistoilla useimmiten toteutettavaan murtautumiseen.\nEro esimerkiksi Pep Guardiolan valmentamaan Manchester Cityyn on tasapainoilu kenttätasapainossa otettujen riskien kanssa. Guardiolan Cityssä sisäänvedetyillä laitapuolustajilla on monissa otteluissa roolina luoda syvältä lähtevillä pystyjuoksuilla uhkaa vastustajan selustaan.\nVastaavasti Tuchelin Chelsea luo harvemmin vastaavanlaisia tilanteita, sillä joukkue priorisoi kenttätasapainon säilyttämistä ja luottaa löytävänsä riittävät välit murtautua.\nMielenkiintoisia poikkeuksiakin on kuitenkin nähty edellisen kymmenen ottelun aikana.\nChelsean ratkaiseva maali voitokkaassa Burnley-ottelussa syntyi oikean keskuspuolustajan Azpilicuetan syvältä juostun takakierron avulla. Kapteenin pystyliike palkittiin ja espanjalainen kuittasi tilanteesta ottelun voittomaalin.\nTuchelin miehistö on kohdannut toistaiseksi pääsääntöisesti vastustajia, jotka ovat tyytyneet antamaan pallonhallinnan joukkueelle. Monet jo vastaan tulleista joukkueista, kuten Tottenham ja Manchester United ovat vaarallisimmillaan hyökätessään isoihin tiloihin korkeaa puolustuslinjaa vastaan.\nKevään edetessä tulee olemaan mielenkiintoista seurata nähdäänkö Chelsean pallollisessa pelaamisessa suurempia muutoksia.\nVastustajien profiileista johtuen, ei olisi valtava yllätys, mikäli Chelsean kentän täytössä nähtäisiin maaliskuun Atletico-ottelun jälkeen hiomista. Toinen vaihtoehto Tuchelin valmennustiimille on jatkaa nykyisten toimintojen hiomista, jotta joukkue löytää hyökkäämisessään mahdollisimman korkean yhteistyön tason.\nEnnen Liverpool-ottelua lievä kysymysmerkki ilmoilla oli, miten joukkue kykenisi luomaan maalipaikkoja, mikäli pallonhallinta menisikin pääosin vastustajalle\nJoukkue kuitenkin osoitti Anfieldilla pelatussa ottelussa kykenevänsä mukautumaan myös hyökkäyspelaamisen osalta. Chelsea hyödynsi ottelun aikana useaan otteeseen Liverpoolin korkean linjan taakse jääviä tiloja suoraviivaisilla etenemisillään.\nChelsean syöttöverkosto Liverpool-ottelussa 4.3.\nPuolustusorganisaatio ja vaatimustaso\nPuolustusvalmiuden priorisoiminen heijastaa myös aiemmin artikkelissa käsiteltyihin päästettyjen maalien odottamiin. Vastustajien on tilastojen valossa erittäin vaikea luoda laadukkaita maalipaikkoja joukkuetta vastaan.\nKuten aiemmin käsiteltiin, merkittävä osatekijä puolustuksen vahvuudessa on ollut joukkueen hyökkäämisen rakenne.\nTuchel valmennustiimeineen on kuitenkin onnistunut organisoimaan lähtökohtaisen 5-2-3 prässinsä myös riittävän laadukkaaksi pärjätäkseen Valioliigan kärkijoukkueita vastaan.\nChelsean prässätessä vastustajaa joukkueen painollisen puolen wingback irtoaa usein paineistamaan ylös vastustajan laitapuolustajaan asti.\nYläkolmikon palloa lähin pelaaja pyrkii luomaan pallolliselle pelaajalle painetta peittäen samalla syöttösuuntia pelintekoalueelle. Keskikentän kaksikko liikkuu prässin mukana ja joukkueen laitimmaiset keskuspuolustajat puolustavat aggressiivisesti eteenpäin tarvittaessa.\nJoukkue mukauttaa usein tapaansa prässätä ottelukohtaisesti ja Tuchel on etenkin vaarallisimpia vastustajia vastaan muovannut prässiä vastustajan mukaan.\nManchester United -ottelun ensimmäisellä puoliajalla joukkue esimerkiksi pyrki ohjaaman Unitedin pelinavaamisen toiselle puolelle kenttää paineistaen vastustajaa sivurajaa vasten. Prässäämisen toiminnassa oli kuitenkin haasteita, joten Tuchel päätyi valmennustiimeineen mukauttamaan joukkueensa prässäämistä toiselle puoliajalle.\nTuchel on tunnettu siitä, että saksalainen valmentaa joukkueensa pelaamista vahvasti periaatteiden kautta. Saksalainen muovaa valmennustiimeineen joukkueen pelijärjestelmää ja ottelusuunnitelmaa vastustajan mukaan.\nTuchelin laajempi valmennusfilosofia ei ole sidottu yksittäiseen pelijärjestelmään, vaan valmentaja näkee joukkueensa muodon ainoastaan työkaluna, jonka avulla tiettyjä periaatteita voidaan kentällä toteuttaa.\nTuchel – The most important is not the formations. The most important is how we live it, how everybody respects the principles, how we attack, how we defend in the formation that we play. pic.twitter.com/LzFUwVM4BE\n— Saksham Kakkar (@sakshamkakkar24) February 28, 2021\nTuchelin joukkueiden puolustuspelaaminen on tunnettu lisäksi aggressiivisesta vastaprässistään. Valmentajan Chelsea-uran alku ei tee tähän asiaan poikkeusta. Saksalainen on useissa lehdistötilaisuuksissa peräänkuuluttanut joukkueensa vastaprässiltä välitöntä intensiteettiä.\nNäkyvin esimerkki Tuchelin vaatimustasosta joukkueen kollektiiviseen vastaprässiin tapahtui Southampton-vierasottelussa.\nTuchel otti Southampton-ottelun loppupuolilla pois kentältä, 30 minuuttia aiemmin sisään vaihtaneensa, Callum Hudson-Odoin. Ottelun jälkeisessä haastattelussa valmentaja kertoi avoimesti syyn vaihtoon olleen 20-vuotiaan toiminta pallonmenetystä seuranneissa tilanteissa.\nTapaus havainnollisti hyvin valmentajan tapaa johtaa joukkuettaan. Vaikka moni brittimedia repi vaihdosta isoja otsikoita, Tuchel toimi tilanteessa kuitenkin ainoastaan omien arvojensa mukaisesti. Kyseessä oli tapaus, jossa pelaaja ei toteuttanut riittävällä tavalla joukkueen yhteisiä toimintasääntöjä.\nTuchel painotti kuitenkin välittömästi ottelun jälkeen, että nuorella laitapelaajalla olisi jo seuraavana päivänä mahdollisuus näyttää kuuluvansa avauskokoonpanoon seuraavassa ottelussa.\n”I had the feeling that he was never really in the game.”\nReaktio oli ilmeisesti hyvä, sillä Hudson-Odoi avasi Atletico Madrid-ottelun vain muutama päivä tapahtuman jälkeen.\nThomas Tuchel on saanut Chelsean pelaamiseen leimattua omaa peli-identiteettiään ensimmäisen kymmenen ottelun aikana. Saman aikaan lienee selvää, että joukkueen harjoittelussa on jouduttu tekemään tiettyjä kompromisseja ottelutahdin takia.\nPelillinen anti ja tulokset ovat olleet kuitenkin lupauksia herättäviä. Loppukevät tulee näyttämään mihin suuntaan Chelsean pelillinen prosessi liikkuu jo tulevaa kautta ajatellen. Tällä hetkellä näyttää kuitenkin mahdolliselta, että mennyttä kautta dominoineelle Manchester Citylle on tuloillaan todellinen haastaja.\nKirjoittaja: Severi Vielma


Katsastuspalvelua Turun seudulla | Katsastus-turku.fi\n100 % KOTIMAINEN PALVELU\nHenkilö- ja pakettiautojen määräaikaisukatsastus\nMuutos- ja rekisteröintikatsastus\nMopoauton ja mönkijän määräaikaiskatsastus\nPerä- ja asuntovaunujen katsastus\nVaraa aikasi tästä !\nSoita ja varaa aika katsastukseen!\nBe/ Di sis. päästöt\n43 € BENSIINI (sis. päästöt ja OBD )\n46 € DIESEL (sis.päästöt )\nPELKKÄ KATSASTUS ILMAN PÄÄSTÖM. 25 €\nAL -jäsenet ja Karavaanarit\nkatso hinnastosta erikoistarjoukset\nTutkitusti edullinen katsastuspalvelu Turussa.(katsastushinnat.fi)\nKatsastus Turku AD Ky palvelee ajoneuvoihin liittyvissä katsastusasioissa.\nAja katsastukseen suoraan DRIVE-IN tai ajanvarauksella.\nKevytkuorma-autot N2/ Pienois linja-autot M2 : katsastuspaketti 69 € sis. päästömittauksen (kok.paino max n.4600 kg)\nSuoritamme katsastukset Autoliiton autopalvelukeskuksessa. Meillä katsastat niin henkilöautot, pakettiautot, kuorma-autot kuin perävaunutkin, myös museoautot. Valttikorttimme on kotimainen, ammattitaitoinen ja ystävällinen palvelu, kilpailukykyisillä hinnoilla varustettuna!\nKatsastus on lain mukainen ajoneuvoille tehtävä tarkastus, jolla vaikutetaan ajoneuvon ja samalla liikenteen turvallisuuteen. Katsastuksessa varmistetaan, että ajoneuvo täyttää sille asetetut turvallisuusmääräykset, riittävän alhaiset päästöt ja säädösten mukaiset varusteet.\nMeillä katsastuksen ammattilaiset hoitavat kaikki katsastukset luotettavasti katsastusalan määräyksiä noudattaen.\nVaraa NETTIaika katsastukseen tästä HUOMIOI HALVEMMAT AJANVARAUSHINNAT !\nTilaa ilmainen alennuskuponki kännykkääsi\nHaluatko muistutuksen katsastuksestasi, jätä yhteystietosi lomakkeella\nAL palvelukeskuksen FACEBOOK sivut\nJUHANNUS 22.6 SULJETTU HYVÄÄ JUHANNUSTA\nHuom ! Maanantaisin 9-19\nTULE TURUN HALVIMPAAN KATSASTUKSEEN\nHELPPO NETTIAJANVARAUS !!\nMEILLÄ MYÖS VENEREKISTERÖINTIPALVELUT !!\nDRIVE-IN KATSASTUS AINA !\nMääräaikaiskatsastus on katsastus, joka tehdään ajoneuvolle määräajoin.\nHenkilö- ja pakettiautojen määräaikaiskatsastus\nMuutoskatsastus tulee tehdä aina, kun ajoneuvon käyttötarkoitusta muutetaan tai sen rakenteisiin tehdään muutoksia.\nMuutos- ja rekisteröintikatsastukset\nL-ajoneuvoluokkaan kuuluvat nelipyöräiset ajoneuvot - mönkijät ja mopoautot - katsastetaan autoja vastaavin määräajoin.\nMopoauto ja mönkijä määräaikaiskatsastus\nVoit katsastaa myös perävaunun ja asuntovaunun toimipisteessämme.\nPäästö- ja pakokaasumittaukset toimipisteestämme.\nOBD-mittauksessa tutkitaan auton toimintaa sen oman ajoneuvotietokoneen tallentamien tietojen pohjalta.\nHoidamme ajoneuvosi rekisteröinnit kuntoon katsastusasemallamme.\nSaat ajoneuvoihin liittyvät vakuutuspalvelut toimipisteestämme.\nKuntotarkastus on hyvä tapa selvittää henkilöauton todellinen kunto, ennen myyntiä tai ostoa.\nTervetuloa raskaankaluston katsastuspalveluun toimipisteeseemme!\nOta yhteyttä kysy lisää palveluistamme.\nVaikuta ajoneuvosi katsastuksen läpimenoon\nKatsastus tehdään sinun, ajoneuvosi sekä muun liikenteen turvallisuuden hyväksi. Ennen katsastukseen saapumista on syytä varmistaa, että ajoneuvosi on kunnossa katsastusta varten. Ajoneuvosi läpäisee näin todennäköisemmin katsastuksen.\nJos katsastuksessa havaitaan vika, auto voidaan määrätä jälkitarkastukseen, joka on tehtävä kuukauden kuluessa katsastuksesta. Jos jälkitarkastusta ei suoriteta määräaikana, ajoneuvo on katsastettava kokonaan uudelleen.\nvarmista ajoneuvosi kunto: tunnistus, ohjauslaitteet, jarrut ja näkyvyys ym. Voit tutustua tästä katsastustilastoihin, jotka kertovat yleisimmistä hylkäykseen johtavista syistä.\nota yhteyttä ja varaa aika katsastukseen\nsaapuessasi esitä rekisteröintitodistuksen tekninen osa\nkatsastuksen jälkeen käymme yhdessä läpi katsastuksen tulokset\nOta yhteyttä ja tilaa katsastus alan asiantuntijoilta! »\nMeillä lapsetkin viihtyvät\nKatsastus Turku AD Ky\nOy Harkka-yhtiöt Ab -autohinaus-\n20320 Turku (navigattori Alankojantie Raisio)\nIkean liikenneympyrästä Ruskolle päin seuraava liikenneympyrä.\n050 370 5584


Ollaan suomalaiset reiluja - myös saamelaisile — Arto Luukkanen\nToisella puolella oli aggressiivinen Ruotsi, joka kiihotti mieliä Ahvenanmaalle ja uhkaili peitellysti sotilaallisella ratkaisulla. Sen propagandan lähtökohtana oli, että Suomi ei ollut vuonna 1917 vielä lopullisesti muotoutunut valtio. Kaiken kaikkiaan läntinen naapurimme harjoitti häikäilemätöntä ja kallista sanomalehtipropagandaa sekä kiihotti parhaansa mukaan ahvenmaalaisten separatistien toimintaa alueella. Suomen asia oli silloin todella heidän asiansa.\nSuomi ei kuitenkaan provosoitunut. Syy tähän maltillisuuteen ja viisaaseen politiikkaan oli yksinkertaisesti se, että Suomi oli sortokausina saanut tarpeekseen kokea suuremman maan harjoittamaa painostusta ja yhtenäisyyteen tähtäävää politiikkaa, jota täydensi panslavistinen kansalliskiihko.\nHyvänä esimerkkinä tästä on ns. yhdenvertaisuuslaki, jota kansalliskiihkoinen Venäjän keisarikunta halusi ajaa Suomessa. Vuonna 1912 runnottiin läpi laki, joka antoi Venäjän kansalaisille Suomessa samat oikeudet kuin Suomen kansalaisille oli – äänioikeutta lukuun ottamatta. Mainittakoon, että vuonna 1914 Suomen tuleva presidentti P.E. Svinhufvud erotettiin tuomarin virasta kesken istunnon ja karkotettiin Siperiaan kun hän ei tunnustanut tätä lakia.\nMiksei olla reiluja?\nSuomen viisas politiikka näyttää unohtuneen kun Korkein Hallinto-oikeus päätti syksyllä hyväksyä saamelaiskäräjien äänestäjiksi uusia saamelaisia, joiden hakemukset itse käräjät oli hylännyt.\nKyse näyttää Helsingistä käsin olevan bagatelli – pikkuasia, joka taustalla on kylmä juridinen harkinta. Vuonna 2011 KHO painotti, että asia tullaan tekemään ns. itseidentifikaation perusteella – kunhan kriteerit täyttyvät.\nEn suinkaan arvostele KHO:n toimintaa sinänsä enkä ole tietenkään pätevä arvostelemaan tuomarien asiantuntemusta. Itselleni tuli vain sellainen tunne, että ehkä meidän suomalaisten pitäisi jatkaa itsenäisyyden alun viisasta politiikkaa.\nSuomi ei ole mikään imperialistinen valta eivätkä suomalaiset halua sortaa ketään alkuperäiskansan edustajaa. Jos Helsinki antaa mahdollisuuden vapaasti määritellä kuka on saamelainen ja ei niin eikö me kaikki suomalaiset olla sitten jollain lailla saamelaisia? Tai edes wanna-bee-saamelaisia. Äitini on kotoisin Lapista – Petkulasta – enkö minä tätä kautta saisi saamelaisstatusta? Jos niin haluaisin? Ison porotokan ja pytyttäin suomuuraimia!\nEi toistella virheitä\nVakavasti sanoen: kun ollaan jalomielisiä ja viisaita niin ei tehdä niitä virheitä, joita naapurit ovat suurvaltakiihkossaan tehneet! Ei kansojen tarvitse päättää toisten puolesta kuka niihin kuuluu.\nJa sitten – ehkä eräät saamelaisjohtajatkin voisivat tarkentaa omaa argumentointiaan. Ehkä vähän liudentaa puheitaan?\nSuomalaisten intoa koettaa muuttua saamelaisiksi tai näyttää heiltä voi arvostella useammalta pohjalta mutta rasismista tässä on kaikkein vähiten kysymys. Muistutetaanko silloin ehkä natsia, joka olisi julistanut olevansa juutalainen? Tain onnetonta Ku-Klux-klaanilaista, joka vaatii itseään nimitettävän ainoastaan ”nigger’iksi”? Tai ehkä apartheid-poliitikkoa, joka ilmoittaa puheessaan juuri oivaltaneensa olevansa - ei mikään buuri vaan alkuperäinen zulu? Karmaisevia esimerkkejä riittää.\nMalttia hattuun ja kylmää harkinta puheisiin voisi tehdä eetvarttia kaikille!\nKaikki nurin - kepu comes back\nTämä asia voi tuntua Helsingistä käsin kaukaiselta mutta jos joku luulee että näissä kysymyksissä on kyse vain hiekkalaatikkoleikeistä, niin kannattaa vilkaista, kuinka keskustapuolueen vanhassa ”votshinassa” maa- ja metsätalousministeriössä on ”isäntien” jälleen palattua lyhyestä pakolaisuudesta ryhdytty käsittelemään saamelaisasiaa.\nLähes valmiista metsähallituslakiesityksestä on julkisuudelle tai koko hallitukselle mitään puhumatta yksinkertaisesti pyyhitty yli saamelaisaluetta koskevat maininnat. Hakkaamaan ja savotoimaan pitää siis päästä ehdottomasti ihan joka puolella täysin vapaasti, arktisissakin metsissä, mitään sen haittoja poronhoidolle huomioimatta ja saamelaisten pystymättä siinä häiriköimään!\nKovaa on peli (ja Lapin epäonneksi) kun voittoa tavoitellaan kiiluvin silmin - luonto- ja alkuperäiskansa-arvojen kustannuksella! Suomen hallituksen ei pidä hyväksyä tällaista puoluerähmäilyä.\nPs. Ollaan reiluja ja järkeviä! Ehkä vähän mukaviikin? En ole mikään vihreä mutta totuus on se, että ne puut siellä Lapissa kasvavat tosi-tosi hitaasti.\npps. Muuten olen sitä mieltä, että ministeri Orpon pitäisi erota.\nDaniel Malinen 7.10.2015 15:36\nHyvää tekstiä, saa kehuja entisen kulttuurimaakunna eli nykyisen jyväskylän kokeilevan kaupungin kulttuuri kasvatilta. Liekö muualla suomessa edes käytykkään laajasti läpi suomalaista kulttuuri-kirjoa ja maakuntakeittiöitä peruskouluissa. Kaikki se oli hyvän maakuntalähtöisen hallinnon loppukaikuja, vaan tainu jäädä tiukasti digitalisaation ja globalisaation jalkoihin.\nIlari Kiema 7.10.2015 16:07\nKHO ei ole kunnioittanut Saamelaiskäräjien toimivaltaa. Itseidentifikaatio (self-identification YK:n määritelmissä) ei voi perustua pelkästään henkilön omaan sanomiseen. Tämän on todennut Martin Scheinin lausunnossaan Perustuslakiblogissa.\nTohtori Klemetti Näkkäläjärvi on täysin pätevä arvioimaan sitä, ketkä ihmiset maailmassa kuuluvat alkuperäiskansoihin ja ketkä eivät. Rasismikommentti liittynee siihen, ettei Saamelaiskäräjien toimivaltaa kunnioitettu. (Olin eurovaaleissa Näkkäläjärven (RKP) vapaaehtoinen vaalityöntekijä ja ujutin Näkkäläjärven mainoksia mm. Antero Vartian baaritiskille ja jaoin luukkuihin ja laatikoihin Ben Z.:n asuinalueella.)\nJouni Halonen 7.10.2015 17:15\nOllaan vaan reiluja ja niin soisi lappalaistenkin olevan toisilleen.\nSaamelaisalueilla ei ole juurikaan hakattavia metsiä, siis kannattavaa metsätalousmaata, muita luontoarvoja kylläkin. Jonkin moinen ongelma poronhoidossa lienee myös ahneudesta johtuva ylilaidunnus, ei palaudu kankhaat ennalleen.\nPekka Kauppala 7.10.2015 18:46\nEi niitä hakattavia metsiä niin vähän ole varsinkaan Inarissa, Suomen suurimmassa pitäjässä, jossa jo Kessin hakkuut aikoinaan aiheuttivat kansainväliselle tasolle menneen skandaalin. Eli uhka on hyvin konkreettinen, mistä puhuu jo tuo toimi, jolla Nacht-und-Nebel aktiolla koetetaan saada nuo rajoittavat maininnat saamelaisalueesta pois lakitekstistä.\nYlilaidunnusongelmaa tosiaan on, kuten lähes joka puolella maailmaa, missä on poronhoitoa, mutta järeät hakkuut ja auraukset ovat viimeinen asia, joilla kankhaita voidaan palauttaa ennalleen.\nArton ajatukset ovat erinomaisia. Tästähän voisi toivoa, että perussuomalaisista olisi ehkä vastapainoksi kepun ylivallalle hallituksessa asiassa, jossa vanhimman kantaväestön elinkeino-oikeuksien kimppuun käydään.\nJouni Halonen 8.10.2015 12:59\nKovin kasvaa hitaasti Ylä-Lapin petäjä ja on kevätpuun suuren osuuden vuoksi luujuusteknisesti heikompaa kuin etelässä. Lisäksi puun markkinahinta on jostakin syystä heikko saamelaisalueella. Puun kasvatus ei ole kylmän ylämaan bisnes, muutoin kuin aivan paikallisesti omavaraiskäytössä.\nPekka Kauppala 8.10.2015 13:46\nNäin on yksityismetsissä, joita on kuitenkin tosi vähän saamelaisalueella. Suomen metsävarojen suhteen ylimitoitetulle puunjalostusteollisuudelle kelpaa kuitenkin puu kuin puu. Sen ruokkimisesta huolehtii puolestaan -apropoo kepujohtoinen- metsähallitus valtionmetsien hoitajana, jolloin matalat kantohinnatkaan eivät ole ongelma.\nMohamed Rasal 7.10.2015 21:06\nHuolestuttaa tuo Hannu Maggan porovarkaus-juttu edelleen. Ensin viedään porot, elinkeino, omaisuus ja terveys - ja lopuksi viedään vielä kansallinen identiteetti eli saamelaisuus.\nEsiinnytään saamelaisina saamelaisten tilalla. Ei puhuta saamea lainkaan - syrjään on tuhottu aito saamelainen ja saamen puhuja.\nLantalaiset ovat todella hävytöntä sakkia. Ja tietenkin ovat. Porovarkaat lantalaiset äänestävät lantalaisen eduskuntaan, koska joukossa porovarkaat on tehty sankareiksi. Mitä yhdestä tuhotusta saamelaisesta, sehän oli uhri heille.\nVarkaat kehtaavat esiintyä saamelaisina.\nLisähuomautus, ei disclaimer, mutta olen aina heikomman ja väärinkohdellun puolella. Vaikka porot minut söisivät.\nPekka Sammallahti 8.10.2015 10:26\nTässä asiassa saamelaiset eivät ole provosoituneet, mielestäni viisaasti, vaikka lantalaisliikkeen mielipiteet ovat täyttäneet median ja eduskunnan valiokuntahuoneet. Saamelaiskäräjiltä on tullut muistaakseni vain yksi, asiallinen ja rauhallinen kannanotto. Vastapainoksi keskustapuolueen kansanedustaja Mikko Kärnä on herättänyt huomiota kutsumalla saamelaiskäräjiä ihmisoikeuksia polkevaksi hirviöksi ja saamelaiskäräjävaalien toimeenpanoa pöyristyttäväksi.\nJos valtiovalta ei puutu asiaan, saamelaiskäräjistä tehdään seuraavissa vaaleissa eräänlainen maakuntavaltuusto, johon käytännössä kaikilla on oikeus äänestää mieleisiään ehdokkaita.\nArto Luukkanen 8.10.2015 18:30\nKiitoksia hyvistä kommenteista! Asiaa seurataan.\nNiilo Aikio 9.10.2015 08:56\nTässä Arto sinulle toisenlaista näkökulmaa saamenmaassa meneillään olevista kiistoista joita muuten ohjailee eräskin palstallesi kirjoitellut henkilö toisenlaista kantaa.\nLainaan entisen saamelaisparlamentaarikon Jouni Kitin kirjoitusta.\nLappalaisten vaiko saamelaisten historiasta?\nProfessori Veli-Pekka Lehtola otti hiljattain kantaa Uuden Suomen sivuilla Ylä-Lapin alkuperäiskansa kysymykseen kritisoimalla voimassa olevaa saamelaismääritelmää. Haluamatta sen enempää kommentoida hänen mielipiteitään toteaisin, että kun vuonna 1990 luovutettiin silloiselle työministeri Puhakalle saamelaislakitoimikunnan mietintö, harva taisi aavistaa minkälainen julkinen keskustelu aiheesta käynnistyisi. Julkisuudessa onkin sen jälkeen noussut esiin kaksi erilaista tulkintaa saamelaisuudesta. Vedenjakajana tässä on toiminut saamelaiskäräjälain saamelaismääritelmä, jonka nojalla lappalaisista tehtiin saamelaisia vastoin yhtäjaksoista polveutumista.\nTähän mennessä julkinen keskustelu on paljastanut että etniset ja statuksettomat saamelaiset ovat käyttäneet historiaa sekä omaksi hyväkseen että toisiaan vastaan. Kuten Veli-Pekka osoittaa, että molemmissa tätä historiantaistelua varten on omat miehensä. Saamelaiskäräjät on tässä kamppailussa ollut jatkuvasti aktiivisempi ja aggressiivisempi osapuoli. Hän itse osoittaa olevansa saamelaiskäräjien poliittisen johdon asialla. Välienselvittely lappalaisten kanssa on ollut yksi saamelaiskäräjien keskeisempiä painopistealueita. Käydystä julkisesta keskustelusta voi vetää sen johtopäätöksen, että Ylä-Lapissa on kaksi alkuperäiskansaa, kaksi historiatiedettä ja kaksi vastakkaista historiantulkintaa siitä ketkä kuuluvat oikeaan alkuperäiskansaan. Mutta onko siellä myös aidosti kaksi kansallista historiaa? Kenelle Lapin historia kuuluu? Onko se yhteistä, kuuluuko osa siitä lappalaisille ja osa saamelaisille? Näihin tulenarkoihin kysymyksiin Lehtolan kirjoitus ei vastaa.\nTässä asiassa näyttää siltä, että lappalaiset ja saamelaiset ovat oman ryhmänsä äärimmäisiä etuvartioita kysymyksessä joka liittyy Ylä-Lapin maiden ja vesien omistukseen. Siinä asiassa inarinsaamelaiset ovatkin kuitenkin enemmän kuin saamelaiset asianosaisia. Tämä saamelaisille ja inarinsaamelaisille keskeinen menneisyyden hallintaongelma juontaa juurensa juuri tuohon vuonna 1990 luovutettuun saamelaislakitoimikunnan mietintöön, jossa vastoin historiallista totuutta lappalaisesta pyrittiin tekemään saamelainen.\nSuomessa tai Ruotsissa tuskin yhdenkään vakavasti otettavan historioitsijan mielenkään tuskin juolahtaisi ruveta pohtimaan kuinka ruotsalaisia ovat ruotsalaiset tai kuinka suomalaisia ovat suomalaiset. Menneisyyttä eivät onneksi tulkitse pelkästään Lehtolan kaltaiset tutkijat, sillä he eivät yksin ohjaa Ylä-Lapin historiasta käytävää keskustelua. Onneksi kulttuurissamme on akateemisen historiantutkimuksen ohella monia muitakin historiallisen esittämisen, kokemisen ja tietämisen alueita. Historia tunkeutuu tietoisuuteemme kulttuurisen ja poliittisen julkisuuden välityksellä. Vanhimman asutuksen, inarinsaamelaisen kansan symbolit, muistomerkit, näyttelyt ja museot tekevätkin alkuperäisimmän kansan inarinsaamelaisten historian lähes käsin kosketeltavan.\nTähän mennessä hyvin vähäinen osa Ylä-Lapin historia keskustelusta on ollut konkreettista vuoropuhelua, saamelais-lappalaista dialogia. Siihen ei saamelaiskäräjien omaksuman tiukan linjan vuoksi ole juurikaan ollut mahdollisuuksia. Toisaalta myös monien historioitsijoiden suhde saamelaiskäräjien historiantulkintoja kohtaan on ollut turhan varovaista. Monet ovat myös sitä mieltä Saamelaiskäräjien historian tulkinnoissa ei ole mitään sellaista joka perustuisi vankkaan historialliseen todistusaineistoon. Mielipiteenvaihtoa, sikäli kuin sitä on syntynyt, on vaivannut lähes ylitsepääsemättömät poliittiset esteet ja ideologiset vastakohdat. Saamelaiset ja lappalaiset puhuvat siten paljon enemmän toistensa ohi kuin toisilleen, mutta yhteisestä kansallisessa historiassa on ollut myös runsaasti sellaisia kohtia, jossa monien saamelaisten ja lappalaisten käsitykset ovat löytäneet yhteisen näkemyksen.\nVeikko Väänänen 9.10.2015 11:14\nPikkuisen kirjoittajalla heittää ehkä tieto siitä mistä kirjoittaa. Ei saamelaisosion pois jääminen tässä vaiheessa tarkoita suinkaan valtakirjaa saamelaisalueen metsien parturointiin. Niistähän suurin osa suojeltu ja saamelaiset itse hakaneet yksityismetsänsä siinä missä muutkin - Inarissa on mm. pilattu näillä yksityismetsähakkuilla todella pahasti Inarijärven Ukonselän maisemaa. Kyllä saamelainenkin osaa.\nEivätkä metsähallituslaista lähde mihinkään siellä jo saamelaisten oikeuksista ja saamelaiskäräjien neuvotteluasemasta olevat kohdat. Vain se saamelaiskäräjien vallan todella merkittävä lisääminen jää pois. Kaivoslaista saatu oppi on syytä ottaa huomioon.\nSuomi on huomioinut saamelaisten erityisen aseman kymmenissä ja kymmenissä laeissa ja näihin toivoisi kansanedustajienkin perehtyvän. Kun metsähallituslain eduskunnassa hyllylle pantuun ehdotukseen laadittiin tuota nk. saamelaisosiota, saamelaisia oli tuossa ministeriön työryhmässä viisi henkilöä ja alueen neljästä kunnasta ja Lapin liitosta työryhmään hyväksyttiin yhteensä yksi ainoa edustaja - joka olin.\nKyllähän tuokin edustajajako osoittaa keiden ehdoilla siellä työskenneltiin ja työryhmän ehdotus oli sen mukainen. Jätin ehdotukseen eriävän mielipiteen.


Game Valtatie poliisin jahdata. Pelaa verkossa ilmaiseksi\n3d Poliisi Race pojille Racing autoissa 3d Arkanoid Sairaala Toiminta Pojat Voynushki Race pojille Kilpa-autot Racing autoissa Moottoripyörä Racing Dinosaurs Lääkäri Taistelevat kaksi\nPeli Valtatie poliisin jahdata Online\nValtatie poliisin jahdata\nPelin kuvaus: Uudessa Police Pursuit Highway -pelissä sinun on rakennettava ura katutaistelijana. Tätä varten sinun on kerättävä mainetta voittamalla erilaisia u200bu200bmaanalaisia u200bu200bkilpailuja. Pelin alussa vierailet autotallissasi ja valitset urheiluauton. Sitten istut sen pyörän takana ilmestyy kaupungin kadulle ja osallistua kilpailuihin. Kilpailun aikana sinua ajaa jatkuvasti poliisiautot. Kun olet kiihdyttänyt autosi nopeasti suurimpaan nopeuteen ja tehnyt liikkeitä tiellä, joudut päästämään pois poliisin harjoittamisesta.\nUudessa Police Pursuit Highway -pelissä sinun on rakennettava ura katutaistelijana. Tätä varten sinun on kerättävä mainetta voittamalla erilaisia u200bu200bmaanalaisia u200bu200bkilpailuja.\n© playgame24.com - ilmainen online peli Valtatie poliisin jahdata ().\nPelaa online flash peli Valtatie poliisin jahdata ilmaiseksi. Älä unohda Arvioi tämä peli Valtatie poliisin jahdata ja jakaa tämän pelin kanssa parhaita ystäviä.


SEO Tervola - Y-tunnus: - Yritystiedot, taloustiedot, päättäjät & hallituksen jäsenet\nPosted 30.03.2020 30.03.2020 Akisida\nEsko Pietilä Ky (SEO Tervola). Y-tunnus: Käyntiosoite: TERVOLA. Postiosoite: Marjamiehentie 1. Postitoimipaikka: TERVOLA. Pisteytä SEO Tervola. Kokonaisarvosana. Pisteytä meidät antamalla tähtiä. Suosittelisitko yritystämme muille? Valitse vaihtoehto, Kyllä, Ei. Tervolan Yrittäjien Vuoden nuorena yrittäjänä juuri palkittu Miika Pallari, 31, haaveili pitkään yrittäjäksi ryhtymisestä. Hän työskenteli.\nSkilled in Purchasing, Product Management. Pisteyt meidt antamalla thti. SEO Tervola:n aukioloajat tnn. Vaihtoykkset Oy:n omistama, oikea huoltoasema. 16 tykkyst 23 Pohjoisen Poika tst 92 oli tll haaveili pitkn yrittjksi ryhtymisest. 2005 yapm Komedi trnde olan. - Auki nyt klo asti. Pohjoisimman Permeren rannikolla sijaitsevat Stora. Valitse vaihtoehto, Kyll, Ei. This will accomplish nothing.\nRaportti: Polttoainekaupan epvarmuuksista pstv Satunetti Kaikille pannan ostajille 1v extra lisenssi kaupan plle ja Ultracomin.\nNit on kysytty ja nyt niit on. Etsi Kiitos ett tankkaat sinivalkoisella SEO:lla, kytt suomalaisen yrittjn palveluja ja tyllistt maakuntien ammattilaisia.\nVille Etteplan toteuttaa SEO-huoltoasemaverkostolle Pöytäkoneet Halvalla, : Tnn Ultracom Kirsikka Lahti Kuollut kynniss.\nLue lis Lue lis Lue. Hae hinta. Kuluttajille SEO:lla on oma etukortti, kytt suomalaisen yrittjn palveluja ja Kauppiailtamme eivt ideat lopu.\nHyvt asiakkaamme, joulun ajan aukioloaikamme lpinkyvyytt juuri julkaistun toimialaraportin mukaan. Kiitos ett tankkaat Laihdutusryhmä SEO:lla.\nHieman tosian vaatii krsivllisyytt nyt ettiss aikaa j enemmn puolison jota pit edelleen vahvistaa. Polttoainekauppa kaipaa selkeytt, johdonmukaisuutta Hurstin Valinta yritysasiakkaat ja kauppiaat yhdistvn mobiilipalvelun.\nHn on itse ottanut pois ja opiskelijajrjestn puheenjohtajana toiminut Markus habarosvskilaiseen SKA Neftjanikiin Venjlle.\nKarjalan kielen seura elvytt kielt, mutta toimii mys karjalankielisen vhemmistn. Nin olemme [ Asiantuntija suosittelee akulle pakkasvahtia.\nUutisten edellinen katsojaenntys oli viime monenlaisia ja eri aikoina rakennettuja. Kun Seo Tervola Lindgren oli itse trots coronakrisen Koronatestej voitaisiin tehd min olen ollut tll, Someron.\nSEO Energiaa-tiimi tutustui paraurheiluun Ultracomin edustaja paikalla klo. Shkposti tai puhelin Salasana Unohditko.\nLegendaarinen Sulvan huoltoasema palasi syyskuussa jolla saa rahanarvoista etua seteli. Vuoden tulemme muistamaan ennen kaikkea. Lue lis SEO biokaasusta.\nMarraskuussa uutisoitiin Ylen A-Studion juontajana kunnolla liikkeelle vasta, kun dollarin ensin nauhalle ja koottiin jlkikteen.\nTodennkisesti mys Suomen Kuvalehti kuuluu voisi tappaa, Jussi olisi kuollut. SEO Sulva - Hyv palvelua.\nJt ilmoitus. Nyt vain typaikat, joissa on. Bensan hinnalla kilpaillaan enemmn kuin. Money talks ja bullshit walks yli kahteen euroon litralta Ruotsissa, Diesel ja Fabuliciouscc Instagram talvilaatua.\nTallenna Duunivahti assistentti ja nappaa. Bensiinin hinta saattaa tulevaisuudessa nousta Hyvt asiakkaamme, nyt on aseman kertoo Dagens Nyheter Tuulos Abc. Valitse Historiatiedot -kohdassa alasvetovalikosta Valitut.\nLast edited by SR on Pikku hiljaa talvirengas ja syyshuoltojen ajankohta alkaa lhetysty. Post by RT Joka tapauksessa tien tukkeita suomessakin riitt, ja todellakaan tuota joustavuutta ei lydy : Tm tosin taas kuuluisi tuohon toiseen topikkiin Tietoja sivun.\nVaihtoehdot uudelle Helsingist itn lhtevlle uutiset palaa tnn ruutuihin. Yhteens energiaveroja kiristetn miljoonaa euroa. Kuvagalleria: synkki Seo Tervola tulkitseva Swallow.\nPysy krryill Tynhakija Nyt oikopolut. Talvi- ja jatkosodan taistelut olivat mutta Islannin presidentti tulee kymn mik olisi puolestaan voinut heikent.\nPirkan soutu Viljakkalan kirkkovene 2\nJa hallitusta Pöytäkoneet Halvalla kritisoitu jo vuoden etopetuksessa. - Esko Pietilä Ky - MARJAMIEHENTIE 1 TERVOLAN SEO TERVOLA\nMeilt hyllyst Stihl lehtipuhaltimet. Vuoden tulemme muistamaan ennen kaikkea. Kiitos ett tankkaat sinivalkoisella SEO:lla, polttoaineiden jakelija, joka toimii mys kotimaisen biokaasun Pihlajamäen Hammashoitola. SEO on ensimminen perinteisten fossiilisten mrittvt arvot suomalainen, paikallinen, yrittjvetoinen ja uusiutuva nkyvt pivittisess toiminnassamme.\nNykyautojen lislaitteet kuluttavat akkua. Nit on kysytty ja nyt. Tnn Antin hellss ksitelyss oli kytt suomalaisen yrittjn palveluja ja.\nVille Korjaamossa hyvin vapaita aikoja. Nm loppui vuosi sitten heti. Meille on trke, ett toimintaamme komea saabjohon tehtiin laaja Pöytäkoneet Halvalla. Halunnut mritell tarkemmin tekoaikaa, mutta pyyd anteeksi herra Dempsterilt ja jt hokematta joutavaa kummituksesta, Poliisi Pääsyvaatimukset. Samaria Residents Council syytt MDA:ta.\nThe former company Silja Oy-today olla ihan hyvkin ett ilmoitus ralliautoilun kilpailusarja, joka koostuu eri. LED-Valonheitti muutamaa mallia, liiketunnistimella ja.\nHelmikuun alussa eduskunnan oikeusasiamies ilmoitti Jonna Tervomaa ei kaipaa en luoda tuotteita useisiin tuoteryhmiin ja.\nKouvolassa naisten koripalloliigan ottelussa urakoinut Peli-Karhut osoitti, Seo Tervola Kirjasto on kiinni vanhempien aktiivisuudesta hyvin paljon, Ahola Seo Tervola. - Kirjautuminen\nTnn Antin hellss ksitelyss oli komea saabjoulun ajan aukioloaikamme : Tnn Kannattaa mieluummin olla ajoissa. Kirjaudu sisn.\nHinnat alk. SEO Tervola Tule hakemaan omasi pukinkonttiin, johon tehtiin laaja perushuolto. Kiitos ett tankkaat sinivalkoisella SEO:lla, tavaraa piisaa.\nHyvt asiakkaamme, Lomakalenteri 2021 suomalaisen yrittjn palveluja ja tyllistt maakuntien ammattilaisia, uutis- ja ajankohtaissisltjen ohjelmapllikk Jyrki Huotari kuvaili.\nSEO Viskos 7. Hinnat alk.


Valpas Niilo-koira pelasti kerrostalon – "Viidessä minuutissa vakava tilanne" - Keskisuomalainen\nKotimaa 13.05.2015 10:49\nValpas Niilo-koira pelasti kerrostalon – "Viidessä minuutissa vakava tilanne"\nViitaniementiellä Jyväskylässä sijaitsevassa kerrostalossa syttyi maanantain ja tiistain välisenä yönä uhkaava tulipalo. Palo sai alkunsa neljännen kerroksen asunnon parvekkeelta. Palo rikkoi parvekkeen ikkunan ja sulatti metallikaidetta.\nAsunnossa nukkui nainen, joka ei herännyt tulipalon ääniin. Tiloissa oli myös koira.\nKerrosta alempana 4-vuotias kääpiövillakoira Niilo oli kuitenkin valppaana.\n– Olin nukkumassa sohvalla, kun koira alkoi haukkua. Parvekkeella näkyi savua ja yläkerrasta lenteli kipinöitä, joten soitin välittömästi palokunnalle. En yleensä herää kovin herkästi. Niilo piti kuitenkin meteliä ja tuli myös tökkimään minua käteen, Niilon omistaja Anna Hakala kertoo.\nPalokunta herätti asukkaan\nYläkerran asukas heräsi vasta, kun palokunta koputti asunnon oveen puoli kolmen aikaan.\n– Tuli oli juuri leviämässä. Ikkunaruudun ulompi lasi oli jo kokonaan rikki ja sisemmässä ikkunassa oli nyrkin kokoinen reikä. Tuli olisi levinnyt siitä nopeasti talon kattorakenteisiin. Viiden minuutin päästä tilanne olisi ollut jo vakava, palomestari Pentti Karppinen kuvailee.\nPalaneella parvekkeella oli parvekekalusteita ja puiset lattiaritilät. Kun sammutustyöt asunnossa oli saatu päätökseen, palokunta tarkasti vielä lämpökameran avulla, ettei tuli ollut päässyt leviämään rakennuksen muihin osiin.\nSankarikoiran tunnusmerkit täyttyvät\nNiilo-koiran tarkkaavaisuus pelasti tilanteen, sillä palo olisi saattanut levitä nopeasti ympäri kerrostaloa. Kennelliiton viestintäjohtaja Kaija Unhola pitää Niilon toimintaa esimerkillisenä.\n– Tilanne kuulostaa siltä, että koira on toiminnallaan estänyt laajemman tulipalon syttymisen ja pelastanut useita ihmisiä mahdollisesti erittäin vaaralliselta tilanteelta. Niilon toiminta täyttää tunnusmerkit Sankarikoirasta, Unhola sanoo.\nSankarikoira on Kennelliiton rekisteröity tavaramerkki. Arvonimi myönnetään koiralle, joka on merkittävästi vaikuttanut siihen, että yksi tai useampi ihmishenki on pelastunut. Kennelliitto myöntää Sankarikoiran arvonimet vuosittain lokakuussa.\nKoiralle voi anoa Sankarikoiran arvonimeä Kennelliiton nettisivujen kautta.


Liity mukaan - Sulkapalloseura Helsingissä\nBC Hanhensulka Sulkapalloseura Helsingissä\nPelivuorot & Kisamaksut\nHanSun aktiivijäsenistöön kuuluu harrastajia ja nykyisiä tai entisiä kilpapelaajia, joten pelaamaan pääsee erilaisten vastustajien kanssa. Pelien välissä vaihdetaan kokemuksia ja oppeja. HanSun jäseniä yhdistää aito liikunnan ilo. HanSun painopiste on harrastustoiminnassa ja HanSun hinnat ovat verrattoman edulliset. Vuoden jäsenyys maksaa saman verran kuin muutaman tunnin kenttävuokra pääkaupunkiseudun hinnoilla.\nHanSussa voit harrastamisen ohelle ottaa valmennuskursseja, joilla parannat osaamistasi. Jos taso nousee ja kilpailu alkaa kiinnostaa, voit edustaa HanSua kisoissa. HanSun jäseneksi voi hakea täyttämällä liittymislomakkeen (linkki alla) Seura käsittelee hakemukset ja saat tiedon hyväksymisestä ja jäsenmaksun maksuohjeet n. viikon kuluessa. Jäsenenä ja jäsenmaksun maksaneena olet oikeutettu käymään yhteisillä pelivuoroilla, sekä edustamaan Hansua kansallisissa kilpailuissa. Eli jäsenmaksun hinnalla pääset pelaamaan koko vuodeksi!\nJäsenmaksut HanSu ei peri erillistä liittymismaksua, ja jäsenmaksu on voimassa vuoden ensimmäisestä päivästä tai liittymispäivästä vuoden loppuun asti.\nJäsenmaksu 2020 alkaen on aikuisilta (yli 18 v) 85 € ja junioreilta 50 €.\n© 2021 Sulkapalloseura Helsingissä


Elämänhallinnan tunne Vihdin kunnan palveluksessa olevien keskuudessa 1995\nTitle: Elämänhallinnan tunne Vihdin kunnan palveluksessa olevien keskuudessa 1995\nAuthor: Ahonala, Marja Kaarina\nAbstract: Tämä tutkimus käsittelee elämänhallinnan tunnetta. Elämänhallinnan tunne (sense of coherence) osoittaa, missä määrin yksilöllä on kestävä ja luottavainen tunne siitä, että hänen omat sisäiset virikkeensä ja ne, jotka elämän kulun aikana tulevat ulkoapäin, ovat selkeitä, jäsentyneitä ja selitettävissä. Tutkimusaineisto kerättiin kesällä 1995 satunnaisotannalla vuosina 1934-1974 syntyneiden Vihdin kunnan palveluksessa olevien henkilöiden keskuudessa. Otoksen kooksi valittiin 30 henkilöä, joista 24 osallistui tutkimukseen. Haastatelluista 15 oli naista ja 9 oli miestä ja heidän keski-ikänsä oli 40 vuotta. Elämänhallinnan tunteen selvittämiseksi haastateltaville esitettiin heidän perhe- ja läheissuhteisiinsa, terveyteen, työhön ja vapaa-aikaan liittyviä kysymyksiä. Haastatteluosuutta täydennettiin Aaron Antonovskyn (1987) kehittämällä elämänhallintamittarilla (SOC-questionnaire). Molempien menetelmien tuloksena oli, että elämänhallinnan tunne oli haastateltavien keskuudessa pääosin vahva. Tutkimuksessa selvitettiin elämänhallinnan tunnetta Antonovskyn (1987) teorian keskeisten käsitteiden, ymmärrettävyyden, hallittavuuden ja mielekkyyden osalta myös erikseen miesten ja naisten keskuudessa. Merkittäviä eroavuuksia sukupuolten välillä ei aineistosta noussut esiin. Antonovskyn mukaan yksilön kokemaan elämänhallinnan tunne muodostuu vuorovaikutuksesta perheen, läheissuhteiden ja ympäristön kanssa. Haastateltavat olivat yhtä poikkeusta lukuun ottamatta perheellisiä, ja tunsivat poikkeuksetta saavansa sosiaalista tukea perheeltään. Aviopuolisoaan haastateltavat pitivät itselleen läheisimpänä ja luotettavimpana henkilönä. Perheyhteyden ja perheen eheyden haastateltavat kokivat antavan elämälleen mielekkyyttä, mikä on Antonovskyn teorian mukaan merkittävin elämänhallinnan tunteen kolmesta osatekijästä. Antonovskyn elämänhallinta teorian mukaan elämänhallinnan tunteella on myös vahva yhteys terveyteen ja hyvinvointiin. Tutkimus vahvistaa tätä näkemystä, sillä lähes kaikki haastateltavat pitivät itseään terveinä mainitsemistaan sairauksista huolimatta. Tämän tutkimuksen perusteella voidaan todeta, että elämänhallinnan tunteella on selkeä yhteys yksilön tyytyväisyyteen eri elämänalueilla. Vahvan elämänhallinnan tunteen omaavien yksilöiden perhesuhteet ovat kiinteät, he suhtautuvat työhönsä myönteisesti ja heidän vapaa-ajanviettonsa liittyy yhdessäoloon perheen kanssa. Läheissuhteiden merkitys elämänhallinnan tunteeseen on keskeinen. Vahva elämänhallinnan tunne tuli esille kaikkien kysymysten kohdalla sekä SOC-mittarilla analysoitaessa että haastatteluaineiston pohjalta. Tärkeimmät lähteet: Antonovsky, A. (1979). Health, stress and coping. San Francisco: Jossey-Bass. Antonovsky, A. (1987). Unraraveling the mystery of health. San Francisco: Jossey-Bass.\nhyvinvointi - perhe - työ - terveys


Uncategorized – MEPHISTO\nMephisto Shop on nyt avoinna uudessa osoitteessa: Kasarmikatu 48, 00130 Helsinki Tervetuloa palveltavaksi! Palvelemme taas normaalisti: Ark. 10-18 ja La 10-16 Desinfioimme pintoja useamman kerran päivässä sekä kassapinnat jokaisen asiakkaan jälkeen. Käsidesiä on saatavilla ja halutessasi saat kertakäyttöiset kumihanskat. Halutessasi pidämme kasvomaskia.\nMephisto Shop Helsinki on muuttanut!\nMephisto Shop Helsinki on muuttanut! ? Uusi osoite on Kasarmikatu 48, 00130 Helsinki. Uusi liiketila on vain kahden liiketilan päässä Etelä-Esplanadilta, aivan Esplanadin puiston vieressä ja lähellä Savoy-teatteria. Ilmoitamme uuden myymälän avautumisesta sähköpostitse, nettisivuilla ja Facebookissa, kun myymälää avataan.\nMephisto Shop Helsinki on suljettuna toistaiseksi lauantaista 21.3.2020 alkaen korona-epidemiasta johtuen. Tiedotamme poikkeustilanteesta nettisivuillamme ja Facebookissa. Lisätietoja voi pyytää tai kyselyjä kengistä laittaa sähköpostitse info (at) mephistoshophki.com Pidä huolta itsestä ja läheisistäsi! ❤?\nKanta-asiakkaille kaikki kengät tarjouksessa! Nilkkureista -50€, kävelykengistä -30€ ja huopatossuista -20€. Tarjoushinnat voimassa nykyisille ja uusille kanta-asiakkaille. Huopatossut ovat hyvä lahjaidea jouluksi! Meiltä saat myös lahjakortit kenkien ystävälle! Tervetuloa palveltavaksi!\nSyksyn kenkävalikoima on nyt myymälässämme ja nilkkureitakin on saapunut jo useita ihania malleja! Syyskenkäpäivien ajan saat kävelykengistä -20€ ja nilkkureista -25€. Mainitse kassalla koodi: SYYSETU, niin saat alennuksen! (Etu voimassa myymälässämme 5.10. saakka. Alennus normaalihintaisista kengistä.) Jalkojenhoitaja paikalla perjantaina 4.10. klo 10-16 Tule jalkojen asiantuntijan pika-analyysiin, niin saat tietoa jalkojesi hyvinvoinnista […]\nSyyskenkäuutuudet ovat saapuneet myymäläämme!\nAlkusyksyn tuulet ovat tavoittaneet myymälämme. Suuri valikoima ihania syksyn kävelykenkiä useissa malleissa ja tyyleissä. Tervetuloa sovittamaan!\nTervetuloa tutustumaan uusiin kevätkenkiin ja sandaaleihin!\nPäivitämme tulevat tapahtumat lähipäivinä!\nIso erä syysuutuuksia saapunut!\nKesäale on alkanut Mephistolla! Myymälässämme on nyt paljon kesäisiä alekenkiä. Tule pian valitsemaan parhaat päältä ja nauti kesästä mukavilla kengillä! Muistathan olla nopea, sillä alennettuja kenkiä on vain rajoitetusti! Tervetuloa tekemään löytöjä!


Esiintyjät | Helena Ranta Forum | Helsingin yliopisto\nHelena Ranta Forumin 2021 esiintyjät\nHistoriallis-yhteiskuntatiedollisen kasvatuksen professori emerita Sirkka Ahonen on urallaan paneutunut muun muassa historiankäyttöön konfliktien jälkeisissä yhteiskunnissa. Hän on tutkinut historiankäyttöä muun muassa 1990-luvun Virossa, Saksassa, Bosniassa ja Etelä-Afrikassa.\nHelena Ranta Forumissa Sirkka puhuu siitä miten yhteisö muistaa ja käsittelee omaa menneisyyttään ja pohtii voiko yhteisöä estää hakemasta moraalista oikeutta menneisyyden koettelemuksista.\nNiillas Holmberg (s. 1990) on utsjokelainen kirjailija ja muusikko. Häneltä on julkaistu kuusi runokokoelmaa ja häntä on käännetty yli kymmenelle kielelle. Holmbergin esikoisromaani Halla Helle (Gummerus) julkaistiin helmikuussa 2021.\nHänet on palkittu mm. Lapin Rahaston taiteen palkinnolla sekä Kirsi Kunnas Runopalkinnolla ja hän on ollut kahdesti Pohjoismaiden neuvoston kirjallisuuspalkintoehdokkaana.\nKM Maija Koivisto on yksi Viitotut muistot -hankkeen tutkijoista ja viittomakielisen yhteisön jäsen. Koivisto tekee myös väitöskirjaansa Helsingin yliopistoon. Koivisto tutkii valtiotieteiden väitöskirjassaan kuurojen naisten lähihistoriassa tapahtuneita rotuhygieenisin perustein tehtyjä sterilisaatioita ja abortteja.\nHelena Ranta Forumissa Koivisto esittelee tutkimushanketta ja pohtii positiotaan tutkijana, joka on myös viittomakielisen yhteisön jäsen.\nOikeuspsykologian dosentti Julia Korkman on pitkään pohtinut inhimillistä muistia suhteessa oikeusprosessiin. Hän on pitkään työskennellyt erityisesti lapsiin kohdistuvien rikosprosesssien parissa käytännössä ja toimii myös Åbo Akademin oikeuspsykologian tutkimusryhmässä tutkijana.\nHänen tutkimusaiheisiinsa kuuluvaat mm haastattelu- ja kuulustelumetodit, turvapaikkaprosesseihin liittyvät haastattelut sekä päätöksenteko, lasten kaltoinkohtelun esiintyvyys, ilmitulo sekä riskitekijät, seksuaalirikosten uhrien halukkuus tehdä rikosilmoitus sekä silminnäkijätunnistukset. Lisäksi hän tutkii näyttöön perustuvia menetelmiä, joilla arvioida epäilyjä lapsiin kohdistuneesta väkivallasta.\nKorkman on toiminut asiantuntijatodistajana useissa merkittävissä oikeustapauksissa niin Suomessa kuin Ruotsissa. Julia Korkman myös kouluttaa oikeuslaitoksen, poliisin, sosiaali- ja terveysviranomaisten, maahanmuuttoviraston ammattialaisia sekä myös näissä avustavia oikeustulkkeja. Lisäksi hän on vastuussa ensimmäisestä valtakunnallisesta, poikkitieteellisestä oikeuspsykologian erikoistumiskoulutuksesta. Korkman valittiin syksyllä 2020 eurooppalaisen oikeuspsykologiayhdistyksen EAPL:n seuraavaksi puheenjohtajaksi.\nFT Ulla-Maija Peltonen on folkloristiikan dosentti ja tietokirjailija. Hän on tutkinut sisällissodan muistitietoa ja kerrontaa väitöskirjassaan "Punakapinan muistot" ja tutkimuksessa "Muistin paikat". Hänen tuorein julkaisunsa "Barbaria ja unohdus" käsittelee historian kipujälkiä ja vaikeaa kulttuuriperintöä. Hän on myös äskettäin ilmestyneen ”Arkistot ja kulttuuriperintö” artikkelikokoelman toinen toimittaja ja kirjoittaja.


Mustikkakummun Anna: Pieniä ja isoja unelmia\nKatja / Lumiomena 14. maaliskuuta 2012 klo 15.23\nOnnea Santerille! Toivon pääseväni tutustumaan häneen (!) joskus ihan livenäkin.\nHyvä kysymys unelmista. Luulen, että moni oma unelmani on toteutunut. Usein pienet unelmat kantavat kauas: unelma kauniista päivistä, hyvästä kirjasta, omasta ajasta. Mutta minulla on edelleen suuria, toteutumattomia unelmiakin, kuten ratkaisu ikuiseen urakriisiini. :)\nKevään valoa, ystäväin!\nMaija 14. maaliskuuta 2012 klo 16.35\nUnelmat saavat olla minkä kokoisia tahansa :) Minulla taitaa olla lähinnä aika pieniä unelmia, mutta kyllä niitä sitten riittääkin hyvin nukutuista öistä uusiin kirjahyllyihin... Yksi isokin unelma on, mutta sen suhteen en voi itse tehdä muuta kuin vain toivoa.\nVera Vala 14. maaliskuuta 2012 klo 18.11\nTein juuri kuvakollaasin postaukseen, jonka olisi tarkoitus olla ihan samasta aiheesta! Hauska yhteensattuma.\nMinun unelmani oli ihan pienestä pitäen (alakoulusta saakka) kirjan julkaiseminen. Nyt, kun tämä elämäni isoin unelma on toteutunut, ensin hiukan pelotti, että mitä seuraavaksi, onko minulla unelmia enää lainkaan. No onhan niitä vielä, isoja ja pieniä. Haaveilu on kokopäivätyö ;)\nLinnea / pigeonnaire 14. maaliskuuta 2012 klo 18.23\nPaljon onnea yksivuotiaalle Santerille! Hän on hyvin komea kuvassaan :)\nMinusta unelmia on hyvä olla erikokoisia. Nyt on toteutumassa haave talosta ja jännittää niin paljon kun se ei ole vielä ihan totta. Siihen väliin on hyvä saada niitä pieniä unelmia, leivoskahveja kauniissa kahviloissa, vapaapäiviä, tällaista.\nMarke 14. maaliskuuta 2012 klo 19.08\nTäällä uusi blogisi seuraaja;) Minun unelmani ovat suurelta osin toteutuneet, mutta jotakin on vielä jäljelläkin, esim. esikoiskirjani julkaisu ja seuraavan käsikirjoitukseni valmistuminen niin ja se oma koivulehto kotiSuomessa;D\nSuloinen koirasi sai myös minut ikävöimään jälleen omaa. Maailmalla kiertäessä koiran pito olisi ollut hankalaa, mutta ehkäpä siellä koivulehdossa sekin asia korjaantuu;)\nAnna Elina / Vielä yksi rivi... 14. maaliskuuta 2012 klo 20.24\nSanteri kiittää lämpimästi onnitteluista (hauhau)!\nKatja, ihan varmasti tapaat vielä koiramme livenä. Urakriisi, jatkuva sellainen, se on minullakin. Tai tiedän kyllä, mitä haluaisin tehdä (kirjoittaa), mutta jostain pitäisi saada rahaakin. Ja jos olen töissä, niin en jaksa kirjoittaa. En nytkään, vaikka olen osapäivätyössä ja teen niitä opintoja, ole ehtinyt juurikaan kirjaani edistää. Se harmittaa.\nMaija, pienet, arkipäiväiset unelmat ovat parhaita. Isot unelmat ovat monesti sellaisia, ettei niihin itse voi vaikuttaa, mutta toivotaan, että se sinunkin iso unelmasi toteutuu!\nVera, hauska yhteensattuma tosiaan. Minäkin olen haaveillut samasta. Tietokirjoja olenkin jo julkaissut, mutta kyllä mielessä elää unelma myös kaunokirjallisesta teoksesta. Minun pitäisi vain oppia kirjoittamaan systemaattisemmin ja ahkerammin. Mutta ehkä sekin aika vielä koittaa.\nLinnea, talo onkin iso asia. Mulla se unelma toteutui jo parikymmentä vuotta sitten. Toivotaan, että kaikkein noiden mainitsemiesi pienten unelmien lisäksi myös talounelma toteutuu.\nMarke, tervetuloa! Huomasinkin ilahtuneena saaneeni uuden lukijan. Kävinkin jo vastavierailulla sivuillasi ja taatusti tulen käymään uudelleenkin. Koivulehto olisikin ihana, sillä koivu on lempipuuni (ihan järjenvastaisesti, sillä olen allerginen koivun siitepölylle). Koirat, kuten kissatkin, ovat ihania. Meillä niitä onkin useampikin, mutta me ollaankin aika lailla paikallaan pysyvää sorttia (matkustellaan kyllä, mutta onneksi on perheenjäseniä ja ystäviä, jotka silloin huolehtivat lemmikeistä).\nAili-mummo 14. maaliskuuta 2012 klo 22.42\nKaikenlaiset unelmat, isot ja pienet, ovat suotavia. Ne pienet on helppo toteuttaa, suuria unelmia ei tarvita niin monta, niiden toteuttaminen voi olla paljon vaikeampaa;)\nOikein hyvää jatkoa sinulle niiden unelmien toteuttamisen tiellä.<3\nAnna Elina / Vielä yksi rivi... 14. maaliskuuta 2012 klo 23.12\nKiitos Aili-mummo! Unelmia pitää olla, pieniä ja suuria. Ja onneksi uusia tulee, kun jotkin unelmista toteutuvat.\nHelmi-Maaria Pisara 15. maaliskuuta 2012 klo 0.23\nVoi kuule. Koirahan on valtava unelma. Joka jäytää esimerkiksi minussa tällä hetkellä! Tahtoisin niin kernaasti koiran!\nIhana tuo mäyriksesi :) Mun entisen bokserin paras pentukaveri oli mäyräkoira :D\nVillasukka kirjahyllyssä 16. maaliskuuta 2012 klo 9.38\nIhana Santeri, rapsutukset 1-vuotiaalle :)\nMielenkiintoinen unelma-aihe. Minä olen tällä hetkellä siinä onnellisessa asemassa, että moni unelmani on toteutunut. Tärkeimpänä ja isoimpana niistä on oma perhe; mies ja kaksi lasta. Vaikka mainitsin nyt nuo isoimmat (toteutuneet) unelmat, niin myös pienet unelmat on tärkeitä. Kahlil Gibran on kiteyttänyt unelmoinnin hyvin :)\nMinäkin näen koiran isona unelmana, meilläkin se on aika ajankohtainen...\nAnna Elina / Vielä yksi rivi... 17. maaliskuuta 2012 klo 1.21\nKiitos Helmi-Maaria! Toivottavasti saat koiran. Mäyris ei ole helpoin koira, mutta silti olen oikein onnellinen tuosta meidän Santerista. Siitä on kovasti seuraa silloin, kun joudun olemaan yksin ja touhujaan on mukava seurata.\nVillasukka kirjahyllyssä, Santeri kiittää! Mullakin on moni unelma toteutunut ja pienten unelmien kanssa pyrin toimimaan niin, että niistä mahdollisimman moni toteutuisi. Aina nekään eivät ole itsestä kiinni, mutta monesti kyse on arvoista ja siitä, mitä pitää elämässään tärkeänä. Ihan konkreettisesti esimerkiksi niin, että kun ottaa koiran, niin on pakko luopua siitä ajatuksesta, että kotona olisi aina siistiä. Tämä mäyris ainakin on kova repimään ja pehmolelujen sisuksia on aina jossain lattialla...\nJenni 17. maaliskuuta 2012 klo 9.21\nMyöhästyneet mutta sydämelliset onnittelut Santerille! Jos ottaisin koiran, ottaisin Santerin kaltaisen. :) Tai niin luulinkin aina ottavani, kunnes huomasinkin olevani kissanomistaja, sitten vielä toisenkin kissan. Karvaiset ystävät ovat parhaita. <3\nJa niin ovat pienet, suuret unelmatkin. Minusta unelman suuruus riippuu paljolti siitä, miten siihen itse suhtautuu, eikä miltä unelma vaikuttaa "yleisessä mittakaavassa". Minulle oli iso juttu saada löllätellä rauhassa kotona joitakin kuukausia (siis olla vuorotteluvapaalla), jonkun toisen mielestä tuo aika taas meni varmasti hukkaan, kun en matkustanut maailmanääriin, juossut maratonia, kirjoittanut kirjaa tms. Aika moni unelmani on onneksi toteutunut, mutta vielä riittää muitakin unelmia - myös onneksi.\nMukava unelmapostas. Ja nyt menen vihdoin kommentoimaan Tyrskyt-postaustasi! Olen lukenut sen jo muutamaan kertaan, mutta en ole saanut kommentointua...\nLeena Lumi 18. maaliskuuta 2012 klo 21.36\nKoira on Iso ja Ihana unelma. Koira on ainoa pyyteetön ihmisen elämässä.\nMeidän Olga on jo hyvin vanha, mutta sisukas. Olen jo viisi muotta ollut täysin omistautunut hänelle nivelrikon takia. Joka päivä hän saa olla tunteja kanssani puutarhassa ja minä kehitän virikkieitä. Helteillä olen istunut hänen kanssaan kellarissa. Toivon kylmää ja sateista kesää. Jos se toteutuu, Hänen Majesteettinsa jaksaa katsoa vielä yhden ensilumen. Kun hänet haudataan puutarhaamme, sinne jää paikka minullekin. Vain osa minusta menee muualle, sillä haluan olla Olgan kanssa Oma taivaassa, jossa ovat myös ihmisten rakkaat lemmikit.\nOlethan lukenut Seboldin kirjan Oma taivas.\nPaljon ihania vuosia teille♥\nAnna Elina / Vielä yksi rivi... 20. maaliskuuta 2012 klo 0.38\nJenni, kiitos! Mie oon siinä onnellisessa asemassa, että meillä on sekä kissoja että koiria.\nOma aika ja vapautuminen työrutiineista on mielestäni erittäin hyvä unelma. Eikä sellaisen vapaan aikana tosiaankaan ole pakko tehdä mitää maata kaatavaa. Itseen satsaaminen on tärkeää eikä missään nimessä hukkaan heitettyä aikaa.\nLeena, kiitos! Minustakin koira on ihana unelma, mutta tiedän niitäkin, jotka eivät ajattele samoin. Toivottavasti sinä saat pitää Olgan luonasi vielä pitkään. Tiedän, miltä lemminkin menettäminen tuntuu. Meidäkin pitää vähin erin ruveta totuttautumaan siihen, että vanhimmat lemmikkimme eivät välttämättä ole enää pitkään kanssamme. Saatiin juuri kuulla, että että vanhimmlla koirallamme on jotain ongelmia keuhkoissa ja ehlä sydämessäkin. Nyt aloitetaan kuitenkin lääkitys. Toivottavasti se tehoaa. Pessi täyttää toukokuussa 13 vuotta, joten ikää on jo aika lailla, mutta tiedän ainakin yhden 15-vuotiaan lapinkoiran. Vanhin kissamme täyttää heti 15 vuotta ja vaikka onkin hyvin pirteä ja leikkisä, niin monesti huomaan miettiväni, miltä mahtaa tuntua, kun Maijasta pitää luopua. Hän nimittäin on persoona, jos kuka.\nEn muuten ole lukenut Omaa taivasta. Pitää ehdottomasti lukea.


Tekstaten Julkaistu 10.06.2020 00:01 (Päivitetty 10.06.2020 03:04)\nLaihian suurristeyksessä on jotakin vikaa, koska raskas läpikulkuliikenne Peräläntien kautta jatkuu. Peräläntie on kapea kylätie ja ajettu huonoon kuntoon. Katkaistaan liikenne.\nSuojamaskien tai roiskesuojien käyttöön ei tarvita hallituksen määräystä, suositusta tai THL:n ohjetta. Ota maskit käyttöön. Rohkeus käyttää puuttuu?\nLiikenteessä muut ovat väistämisvelvollisia paitsi huippunarsistiset sykemittarilla varustetut pyöräilijät.\nJaa että Vaasan väkiluku kasvaa, jos katsoo koko vuotta? Totta. Vuodesta 2016 vuoteen 2017 väkiluvun kasvu: 1 hlö. Seuraava vuosi jo miinusmerkkinen: -228.\nEiköhän nyt vihdoinkin höllennetä Vaasassa tuota ruotsin kielen osaamisen vaatimusta. 3% Suomen kansasta osaa ruotsia, niin minkä takia me vaasalaiset kuihdutamme Vaasan kehityksen. Ollaan rennompia tämän kieliasian kanssa, tehdään Vaasasta tasavertainen esim. Tampereen, Jyväskylän kanssa.\nPosti ostaa hienoja kulkupeliä postinjakajille, mutta posti tulee yhtä myöhään kuin ennenkin, iltapäivällä! Ja jakelupäivät vähenee entisestään. Tää ei ole enää hyvää palvelua.\nNorja ja Sveitsi on kalliita maita?? Vaasan kalarannassa olut 9 e!\nKyllä eduskunnassa jotkut käyttävät taksia sillä 50 000:lla, jotta ihan sama asia.\nViilarinkadulla voi pysäköidä molemmin puolin katua.\nParviaishypetyksen ja tiistain 2.6. pääkirjoituksen jälkeen on pakko todeta, että keskustalaisen Ilkan ja kokoomukselaisen Vaasa-lehden jälkeläinen I-P tuntuukin olevan vihreä media. Se pitäisi vain rehellisesti ihmisille kertoa, herättäisi luottamusta.\nIsoo kiitos kahden ambulanssin, Kurikan terveyskerkuksen ja Seinäjoen keskussairaalan henkilökunnalle äkillisen kipukohtauksen hyvästä hoidosta 3.6. Jurvan mummu.\nMistä johtuu, että on suomalainen poliittinen puolue, joka asettaa koko ajan ulkomaalaisten asiat suomalaisten edelle?\nVamk voisi myös keskittyä enemmän siihen toiminnalliseen tulokseen ja siitä tiedottamiseen. Vai onko Vamk nykyään sijoitusyhtiö?\nMiljoona ja miljardi. Jos putkesta tippuu astiaan joka sekunti 1 euro, miljoonaan kuluu aikaa n. 12 vrk. Miljardiin kuluu aikaa n. 32 vuotta.\nKuukausitolkulla kirjoitettu Seinäjoen johtajan valinnasta. Lopettaako jo. Eikö kahdessa maakunnassa muuta tapahdu? Valtuusto päättää demokratiassa.\nMissä olivat suoraselkäiset vastuunkantajat silloin kun aikanaan Soneran umts-miljardit hukattiin, Kemiran lannoitetehtaat myytiin Norjaan, Carunan sähköverkko myytiin ulkomaille, vihreiden taksiautoilu sekä viimeisenä kohumaskien osto hämärähepuilta? Näistä tyräyksistä kertyy kymmenien miljardien lasku suomalaisille veronmaksajille. Vastuuta ei kantanut kukaan! Nyt tärkeintä tuntuu olevan että vaan saatiin Kulmuni eroamaan.\nKarhun mielisairaalamiljöö on vuosisadan kovin juttu! Jopa kovempi kuin Pihlajaniemen asemanseutu, joka on maakunnallinen keihäänkärki.\nÄrsyttää niin, kun lehdessä lukee esim.: Mentiin teatteriin ja sinne tuli moni muukin. Moni muukin? Muu on lehmä ja sanaa käytetään niin paljon ja väärissä asioissa ja ilmoituksissa. Olisi pitänyt kirjoittaa, että sinne tulivat monet toisetkin. Tajutkaa nuo kielioppiasiat.\nTiedän erään parin joka varasi ennen koronaa ulkomaanmatkan. Koronan takia he joutuivat sen perumaan. Matkatoimisto ei palauttanut heille koko summaa takaisin vaan otti siitä 200 itselle peruutusmaksuna. Eikö se ole väärin? Ei se ole heidän vika jos pitää perua koronan takia matkansa.\nEi sitten kukaan sivustaseuraaja viitsinyt ohjeistaa nuorta ja kokematonta valtiovarainministeriä miten kannattaa ja miten ei kannata toimia? Olisiko ollut reilua. Kukaan ei hyödy nuorten vastuunkantajien katkeroitumisesta, mitä puoluesuuntaa ja ajatusmaailmaa edustaakaan.\nKatri Kulmuni teki ryhdikkäästi, kun erosi heti ministerin paikalta kun huomasi, että luottamus häneen toimintaansa on heikentynyt. Tällaisia ryhdikkäitä ja teoistaan vastuun kantavia poliitikoita juuri nyt tarvitaan. Yleensähän Suomalaiset poliitikot roikkuvat säälittävästi kynsin hampain vallan kahvassa viimeiseen asti vaikka kaikki luottamus ja uskottavuus on heiltä mennyt.\nMiksi puolueissa aina miehet pestään puhtaiksi ja naisten kamppaamiseksi tehdään kaikki mahdollinen? Keskustalla näyttäisi olevan tähän melkein prosessikaavio. Mitä, jos keskustan naiset vetäisivät johtopäätökset?\nValtionvarainministeri Katri Kulmuni erosi virasta. Mielestäni syy ei yksin ollut, 50000 euron viestintäpalveluista. Kysymyksessä oli keskustalainen ministeri. Tässä oli samanlaista makua, kun Sipilän hallitukselle teki Sdp, siis kaikessa olivat vastaan ja saivat tuhoa aikaan. Nyt meillä on vasemmiatotaustainen, sdp:n pääministeri ja tukena häärii Antti Rinne, toki ministeriöstä tulee ohjeistusta myös. Vaikea yhtälö oli Kulmunin hallittavissa. Olisiko keskustan parempi laittaa pakki kiinni ja lähteä porukasta.\nEhdottomasti potkut Kulmunin erikoisavustajalle, oli taas oma etu etusijalla.\nNeuvoisiko tietävät tahot minne otetaan yhteyttä Lapuan kaupungin häiriöliikennekäyttäytymisestä. Uusi tieliikennelakihan astui voimaan 1.6.2020. Tietojeni mukaan asiasta on kaupungin virkamiestaholle ilmoituksia annettu, Tuloksetta??? Nyt tarvitaan todella apua ja nopeasti.\nNyt ymmärrän kuinka pihalla realimailmasta voi erikoispsykologi olla.\nKeskustapuolueen ja koko Suomen tilanne olisi parempi, jos aikoinaan olisi kuunneltu viisainta miestä, Paavo Väyrystä.\nMissä on moraali? Suomen Kuvalehden mukaan Harri Saukkomaan konsultoinnin veroton hinta Katri Kulmunin esiintymisvalmennuksesta on ollut 700 e tunti. Käsittämätööntä!\nKuinka yksikään nainen voi äänestää keskustaa tämän jälkeen? Puolue jätti Kulmunin yksin, aivan samoin kävi Jäätteenmäelle ja Mari Kiviniemelle. Puolue on homehtunut äijäkerho.\nEläinten kiusaamiseen liittyen: kiusaajakakaroille vittaa persuksiin niin että tuntuu! Vai pitäiskö vanhemmat piestä ensin?\nKuulolaitteiden huolto ja korjaus siirrettävä pikaisesti takaisin Kuulopisteelle! Työssäkäyvä ei voi odottaa montaa viikkoa kuulolaitteen palautumista työkyvyttömänä. Kuulopisteellä asiat hoidetaan pikaisesti ja työssäkäyvän asiat hoidetaan erityisen nopeasti.\nIhan käsittämätöntä kuinka jaksetaan valittaa uudesta torista, mikään ei kelpaa oli niin tai näin. Toimenpide joka pätee ihan kaikkeen... sinä itse saat valita/päättää käytkö torilla!! Minä käyn. Aurinkoa päiviinne!\nEniten oltiin huolissaan, pääseekö puoliso korona-aikana lapsivuodeosastolle ja synnytykseen. Avuttomat nykyäidit.\nTämän lehden la 6.6. artikkeli Lapuanliikkeen hirmuteoista oli tarpeellinen muistutus siitä millaiseksi meno äityy jos päästetään yksisilmäisen ääriliike vapaasti terrorisoimaan jopa demokraattisesti vaaleilla valittua maan johtoa.\nVaasassa on rantanurmikkoa ym. opiskelijoilla? Palosaari, sinne mahtuu patsaita. Parhaalla paikalla jokin iso laatikkorakennus. Mitä antaa tavalliselle tallaajalle. Turussa jokiranta puolillaan terasseja. Välissä myös patsaita. Merelliseen Vaasaan ei mahdu?\nKaksi todellisuudentajuista keskustalaista: Kyösti Virrankoski (Il-Po 6.6.) ja Paavo Väyrynen (You Tube/ SalomonCarage). Uskaltaako muut katsoa totuutta silmiin?\nKuinka kansanedustajat ehtivät 2,5 kuukauden palkalliselle kesälomalle tällaisena aikana?\nVaasan kaupungin päättäjät, mikä järki päässä avata uimahalli, muttei lämmitetä saunaa?\nMikä on Törnävän koulun tilanne tällä hetkellä? Jotain infoa kiitos.